Q=5	C=0	SS=0	LS=5	PS=0	DC=0	LC=0	SD=0	BS=1	G0=12	G1=12	G2=4	DLID=az_RU	BODY=Торпагларымызы ишғалдан азад едән Һүсејнчи Шәһид забитимиз, лејтенант Русиф Казымов – Видео\nYanvar 10, 2021 - 4:12 PM Хәбәрин коду : 1104761 Мәнбә : АБНА Хәбәр Аҝентлији Интераза истинадла Link:\nРусиф Казымов 29 март 1997-ҹи илдә Ҹәлилабад рајонунда анадан олмушдур. Әһли Бејт (әлејһимус сәлам) севәр аиләдә бөјүјүб баша чатмышдыр. Али Һәрби Мәктәби битирдикдән сонра һәрбидә кәшфијјатчы ишләмишдир. Кәшфијјатчы кими ҹәбһәнин бир чох истигамәтиндә әмәлијјатлар иҹра етмишдир. 5 нојабр 2020 тарихиндә Лачын истигамәтиндә ҝедән дөјүшләрдә шәһадәтә јүксәлмишдир\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, Икинҹи Гарабағ Мүһарибәсиндә ҹанла-башла вурушан Һүсејнчиләрдән бири дә Лејтинант Русиф Казымовдур.\nРусиф Казымов 29 март 1997-ҹи илдә Ҹәлилабад рајонунда анадан олмушдур. Әһли Бејт (әлејһимус сәлам) севәр аиләдә бөјүјүб баша чатмышдыр. Шәһид Елдәниз Јусубов адына Узунтәпә кәнд 1 нөмрәли мәктәбда тәһсил алмыш. Даһа сонра Ҹәмшид Нахчывански адына һәрби лисејә дахил олмушдур. Һәрби лисеји битирдикдән сонра һәрби тәһсилини Һејдәр Әлијев адына Азәрбајҹан Али Һәрби Мәктәбиндә давам етдирмишдир. Мәзун олдугдан сонра лејтенант рүтбәси илә орду сыраларында кәшфијјатчы кими хидмәтә башламышдыр.\nРусиф Вәтән Икинҹи Гарабағ Мүһарибәсинин илк ҝүнләриндән дөјүшләрә гатылмышдыр. Кәшфијјатчы кими ҹәбһәнин бир чох истигамәтиндә әмәлијјатлар иҹра етмишдир. 5 нојабр 2020 тарихиндә Лачын истигамәтиндә ҝедән дөјүшләрдә шәһадәтә јүксәлмишдир. Ҹәлилабад рајон Узунтәпә кәнд гәбристанлығында дәфн едилмишдир.\n15 декабр 2020 тарихдә исә Азәрбајҹан Республикасы Силаһлы Гүввәләринин һәрби гуллугчуларынын “Вәтән уғрунда” медалы илә тәлтиф едилмәси һаггында Азәрбајҹан Республикасы Президенти Азәрбајҹан Республикасы Конститусијасынын 109-ҹу маддәсинин 23-ҹү бәндини рәһбәр тутараг имзаладығы Сәрәнҹамына әсасән бир сыра һәрби гуллугчулар о ҹүмләдән Казымов Русиф Јусиф оғлу – лејтинант (өлүмүндән сонра) “Вәтән уғрунда” медалы илә тәлтиф едилиб.\nИкинҹи Гарабағ Мүһарибәсиндә ҹанларындан кечән Руһаниләримиз- Шејх Елмәддин Вәлишов – Видео\nYanvar 9, 2021 - 11:44 PM\nYanvar 9, 2021 - 7:58 PM


Q=6	C=3	SS=0	LS=3	PS=0	DC=0	LC=0	SD=0	BS=7	G0=5	G1=2	G2=0	DLID=az_RU	BODY=Yanvar 28, 2018 - 11:10 PM\nYanvar 26, 2018 - 2:32 PM\nYanvar 25, 2018 - 8:19 AM\nАБШ әсҝәрләри Суријада галмамалыдыр – Русија\nYanvar 20, 2018 - 7:29 PM\nАлександр Лаврентјев: “Суријанын иҹазәси олмадан АБШ әсҝәрләри бу өлкәнин торпагларында галмамалыдыр.”\nТүркијәјә аид јүк тәјјарәси сүгут етди, 3 екипаж һәлак олду\nYanvar 17, 2018 - 7:36 PM\nҺадисә јерли вахтла 14:30 радәләриндә баш вердији билдирилир.\nҺоландијалы полисдән нүмунәви аддым: Полис Мүсәлман гадына белә көмәк етди – Фото\nYanvar 15, 2018 - 7:54 PM\nҺадисә Һолландијаын Роттердам шәһәринин хијабанларындан бириндә баш вериб.\nАвропалыларын Демократија Тәзаһүрү\nНидерландда ултрасағчы партија сәдри мәсҹидләри јандырмагла бағлы чағырыш едиб\nYanvar 10, 2018 - 7:47 PM\nХенг Ван Дин телеапарыҹынын она "сөзләриниздә дәјишиклик етмәк истәјирсиз?" суалына ҹаваб олараг билдириб ки, "биз бүтүн мәсҹидләрин әлејһинәјик вә дүшүнүрүк ки, онлар јандырылмалыдыр."\nYanvar 8, 2018 - 7:47 PM\nИсвечдә террор акты төрәдиди хәсарәт аланлар вар\nСтокһолм метросунда партлајыша сәбәб әл гумбарасы олуб.\nСтокһолм Полис Департаментинин нүмајәндәси Свен-Ерик Олссон билдириб ки, партлајыш јараланан шәхсләрдән биринин јердәки ҹисми ҝөтүрән заман баш вериб.\nБирләшмиш Милләтләр Тәшкилаты Трампын Гүдс гәрарыны рәдд етди - Фото\nDekabr 22, 2017 - 1:14 AM\nБМТ Баш Ассамблејасында Гүдслә бағлы сәсвермә баша чатыб.\nDekabr 19, 2017 - 9:18 PM\nХәбәрдарлыг! Полша Авропа Бирлијиндән ајрылаҹаг\nDekabr 18, 2017 - 10:28 PM\n“Әҝәр Полшанын индики һөкумәти антиавропа сијасәтини давам етдирсә, о заман һәр шеј Полшанын Авропа Бирлијиндән ајрылмасы илә битәҹәк.”\nАвропа верди задныја, рәсми Парис: “Гәрб Б.Әсәдлә данышмаға мәҹбурдур”\nDekabr 18, 2017 - 9:45 PM\nЕммануел Макрон: “Бәшәр Әсәд һакимијјәтдә галмаға давам едәҹәк, чүнки мүһарибә мејданында гәләбәјә наил олан Иран вә ја Русија фәрг етмәдән ону ҝүҹлү шәкилдә мүдафиә едир”.\nӘрдоған: “Гүдсү итирсәк Мәдинәни,Мәккә вә Кәбәнидә итирәҹәјик”\nDekabr 17, 2017 - 2:05 PM\n“Гүдсү итирсәк, Мәдинәни дә горуја билмәјәҹәјик. Мәдинә ҝетсә, Мәккә вә Кәбәни дә итирәҹәјик. Бизә даим һүҹум едилир, чүнки биз гүдрәтли Түркијә гуруруг”,- дејә Әрдоған билдириб.\nГәрб Иттифагы Трампын Гүдс гәрарыны дәстәкләмир\nГәрб Итифагындан Нетанјаһоја сарсыдыҹы силлә: Ҝет башга өлкәләрә бел бағла!\nDekabr 13, 2017 - 12:45 PM\nФедерика Могерини: “Нетанјаһу диҝәр өлкәләрә бел бағлаја биләр, АИ өлкәләри тәрәфиндән белә аддым атылмајаҹаг”.\nСионизим ҹинајәтләринә етираз олараг фәләстинлиләр Парисдә ајаға галхдылар\nDekabr 9, 2017 - 11:12 PM\nХатырладаг ки, АБШ президенти Доланд Трамп декабрын 6-да мүгәддәс Гүдс шәһәрини гејри-легал сионист исраил режимин пајтахты гисминдә таныдығыны елан едиб.\nРусија Трампын Гүдслә бағлы гәрарыны писләди\nDekabr 7, 2017 - 6:55 PM\nРусија Хариҹи Ишләр Назирлији: “АБШ-ын гәрарындан нараһатыг. Биз Гәрби Гүдсү исраилин, Шәрги Гүдсү исә Фәләстинин пајтахты таныјырыг...”\nDekabr 7, 2017 - 6:46 PM\nDekabr 5, 2017 - 3:27 PM\nDekabr 4, 2017 - 10:45 PM\nМәһкәмә иҹласында зәһәр ичән Боснија вәтәндаш мүһарибәси командири өлдү\nБу барәдә Хорватија дөвләт телевизијасына истинадән Ассоҹиатед Пресс аҝентлији хәбәр вериб.\nNoyabr 29, 2017 - 11:56 PM\nҺолландијада Һаага, Бејнәлхалг Апеллјасија Мәһкәмәсиндә Боснија вәтәндаш мүһарибәси командири Слободан Пралјакинин кечирилән Апеллјасија Мәһкәмәси заманы һаким һөкм охујаркән С. Пралјак зәһәр ичәрәк өзүнә гәсд едиб.\nЈунанлылар Пејғәмбәрин Милад Бајрамына һүҹум етдиләр\nNoyabr 28, 2017 - 4:12 PM\nЈунаныстан полисинин билдирдијинә ҝөрә, футбол командасынын азәркешләри пакистанлы мүһаҹирләри тәһгир едәрәк сөјүш верибләр. Бундан сонра вәзијјәт ҝәрҝинләшиб. Полис гаршыдурманы сакитләшдирмәкдән өтрү ҝөзјашардыҹы газдан истифадә едиб. Һеч ким сахланылмајыб.\nИИР, Русија вә Түркијә БМТ-дән Сочи бәјанатыны рәсми сәнәд олараг танынмасыны тәләб етди\nИран Ислам Республикасы, Русија вә Түркијә БМТ баш катиби Антонјо Гутерресә ортаг мәктуб ҝөндәриб.\nNoyabr 25, 2017 - 11:34 PM\nСөзүҝедән мәктубу ИИР-ын БМТ-дәки хүсуси нүмајәндәси Гуламәли Хошру, Русија рәсмиси Васили Небензја вә Түркијәдән Фируддин Синирлиоғлу имзалајыблар.\nИсверчрәнин Сосиал Демократ Партијасынын сәдри Кристин Лурат Сунтаҝес Зајтунҝ газетинә мүсаһибә верәрәк билдириб: “Өлкәмиздә 400 миндән чох мүсәлман јашајыр. Онлардан 160 мин нәфәринин рәсми Исвечрә вәтәндашлығы вардыр. Исламын бизә дә адиаты вардыр.”


Q=10	C=0	SS=0	LS=10	PS=0	DC=0	LC=0	SD=0	BS=2	G0=4	G1=3	G2=2	DLID=az_RU	BODY=Елиза сарајынын башағрысы: Суријада јахаланан франсалы гадын террорчулар\nYanvar 25, 2018 - 8:19 AM Хәбәрин коду : 879084 Мәнбә : АБНА – Хәбәр Аҝентлији Link:\n22 јашлы диҝәр бир франсалы гадын террорчу франсалы вәкили васитәсилә Елјсее сарајына мәктуб јазараг өлкә президентиндән тәләб едиб ки, ону вә Суријада дүнјаја ҝәтирдији 2 јаш 10 ајлыг ушағы илә бирҝә Франсаја гајтаздырыб орада мүһакимә етсинләр.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, сон заманлар Сурија вә Ирагда хејли сајда франсалы террорчунун әлә кечирилмәси мәсәләси Франсаја башағры олуб.\nҸари илин Јанвар ајынын илк ҝүнләриндә Франса вәтәндашларындан олан 40 террорчунун 20 азјашлы ушаглар илә јахаланыб. Бунлардан јарасыны гадынлар тәшкил едир. Онларын арасында даһа чох ҝөзә чарпан гадынларын ИШИД груплашмасына ҹәзб едилмәсиндә бөјүк рол ојнајан Емили Куниҝ адлы ҹаван гадындыр. О, Франсаја гајыдараг орада мүһакимә олунмасыны тәләб едиб.\nҺәмчинин 22 јашлы диҝәр бир франсалы гадын террорчу франсалы вәкили васитәсилә Елјсее сарајына мәктуб јазараг өлкә президентиндән тәләб едиб ки, ону вә Суријада дүнјаја ҝәтирдији 2 јаш 10 ајлыг ушағы илә бирҝә Франсаја гајтаздырыб орада мүһакимә етсинләр.\nЕлјсее сарајынын ҹавабы исә мәнфи олуб:\n“Франса дөвләтинин Сурија торпагларында әлә кечирилән франсалы ҹиһадчылар барәсиндә тутдуғу сијасәт ајдындыр. Јерли органлар онлары мүһакимә етмәк сәлаһијјәтиндәдирләр. Јерли органлар белә бир ҹинајәкар шәхсләр барәдә төрәтдикләри ҹинајәтләрә ҝөрә мүтләг лазымы аддымлары атмалыдырлар”- дејә Франса президенти Емануел Макронун офисинин сәдри франсалы ҹиһадчы гадынын вәкилинә јазылы шәкилдә белә ҹаваб вериб.


Q=0	C=0	SS=0	LS=0	PS=0	DC=0	LC=0	SD=0	BS=2	G0=10	G1=6	G2=3	DLID=az_RU	BODY=JW 2016-ҹы илин октјабр ајы үчүн тәгдимәләр\nСуал: Кимиси Иса адлы пејғәмбәрин олдуғуна шүбһә едир, кимиси исә бу пејғәмбәрә сидги-үрәкдән инаныр. Бир башгалары исә дејир ки, буна там әмин олмаг мүмкүн дејил. Бәс сиз неҹә фикирләширсиниз?\nНәшр: «Ојанын!» журналынын бу сајында Иса пејғәмбәрин мөвҹудлуғу илә бағлы дәлилләр ҝәтирилир.\nСуал: Өләндән сонра инсан һансы вәзијјәтдә олур?\nАјә: Јһ 11:11—14\nҺәгигәт: Инсан өләндә өмрү сона јетир. Буна ҝөрә дә өлүмдән сонраны фикирләшиб горхмаг лазым дејил. Иса Мәсиһ өлүмү јухуја бәнзәтмишди. О, Илазәр кими, бизим вәфат етмиш јахынларымызы да өлүм јухусундан ојадаҹаг (Әј 14:14).\nИБАДӘТ ҜӨРҮШҮНӘ ДӘВӘТ (inv)\nНәшр: Сизи Мүгәддәс Китаба әсасланан мәрузәни динләмәјә дәвәт етмәк истәјирәм. Мәрузә бизим ибадәт евиндә сөјләниләҹәк. Бизим ҝөрүшләрдә пул јығылмыр. [Ибадәт ҝөрүшүнә дәвәтнамәни вер, һәфтәсону кечириләҹәк ҝөрүшүн вахтыны, јерини вә мәрузәнин мөвзусуну сөјлә.]\nСуал: Сиз нә вахтса бизим ибадәт евиндә олмусунуз? [Әҝәр мүнасибдирсә, «Ибадәт ҝөрүшләримиз неҹә кечирилир?» адлы видеону ҝөстәр.]\nӨЗ ТӘГДИМӘНИ ҺАЗЫРЛА\nБу тәгдимәләри нүмунә ҝөтүрәрәк өз тәгдимәнизи һазырлајын.\n2016-ҹы илин октјабр ајы үчүн тәгдимәләр\nИбадәт ҝөрүшүнә дәвәтнамә


Q=13	C=0	SS=0	LS=13	PS=0	DC=0	LC=0	SD=0	BS=2	G0=33	G1=29	G2=15	DLID=az_RU	BODY=Nur-az.com - Әрбәиндән сонра Фазил Гәзәнфәроғлу нөвбәти дәфә јерин дибинә ҝирди\nӘрбәиндән сонра Фазил Гәзәнфәроғлу нөвбәти дәфә јерин дибинә ҝирди\nМәнә сүбут един ки, Фазил Гәзәнфәроғлу адамдыр\nШиәјә, Имам Һүсејн (ә) шүарларына гаршы әмәви мөвгеји тутмуш, језидләрин, өмәрсәдләрин сәфләриндә јер алан, шимрләрин әлиндән су ичән, ибнзијадын мәнәви төрәмәси олан депутат Гәзәнфәроғлу Әрбәин ҝүнү битәр-битмәз бир даһа јерин дибинә ҝирди. Бир сијасәтчинин "сијасәтдә дост јохдур, мараг вар" дејиб һара ҝәлди ҝирмәси сијасәтдә тәбии гаршыланыр. "Һара ҝәлди ҝирмәси" сөзүнү бир аз изаһ едәк ки, охуҹуја гаранлыг галмасын. Мәсәлән, елә Гәзәнфәроғлу вахт вар иди гәзетдәки мәгаләсиндә "мәнә сүбут един ки, Һејдәр Әлијев адамдыр" суалыны верирди. Бу ҝүн исә онун кими пуч олмуш бир сијасәтчинин Илһам Әлијевә нисбәтдә сүннәт тојуна 100-200 маната ҝедиб ушаглары әјләндирән тәлхәк шән клоунларын гылығына ҝирмәси, әгидәсини, сијаси лидерини сатмаг наминә депутатханаја ҝирмәси вә башга бу кими маневрләр онун үчүн ејиб сајылмыр. Затән бир адам сијасәтдә Әмр Ас олмағы ҝөзә алыбса һәр ҹүр мурдар һоггалардан чыхаҹаг, үзүнә түпүрүлмәсиндән нараһат олмајаҹаг. Амма бир сијасәтчи үчүн өлүб јерин дибинә ҝирмәк чох писдир.\nГәзәнфәроғлу дүз әрбәин ҝүнүнүн сабаһы бир даһа өлүб јерин дибинә ҝирди. Аллаһын ишинә бахын, Ашура ҝүнү илә әрбәин ҝүнү арасында Језид вә онун төр-төкүнтүсүнүн Шамда (Језидин өз сарајында) Әһли-бејт (ә) вә онун ашигләри тәрәфиндән рәзил-рүсвај едилдији ҝүнләрдир. Әрбәин битән кими дә Гәзәнфәроғлу "өлүб јерин дибинә ҝирәнләр" сијаһысына әлавә едилиб.\nӘрбәин ҝүнүн сабаһы Фазил Гәзәнфәроғлунун ады нөвбәти галмагалда һалланды. Бу дәфә дә тәбии ки, ермәни илә дејил, өз азәрбајҹанлысы илә. Бу дәфә бәстәкар Ҹаваншир Гулијевлә һөҹәтләшиб. Демәли, "Бајраг ҝүнү" Ҹаваншир Гулијев шәрһ јазараг билдириб ки, бу адам (Гәзәнфәроғлу) Азәрбајҹан һимнини бәјәнмир.\nАллаһтәрәфи Ҹаваншир Гулијев индијәдәк Фазил Гәзәнфәроғлуна әдәбли бир шәкилдә шәрһ јазан, тәнгид едән инсанлар кими әхлаглы бир формада садәҹә һәгигәти чатдырыб. Јаздығы шәрһ бундан ибарәтдир: "Бу адам Үзејир бәјин јаратдығы о ҝөзәл һимни севмир ве буну ачыг бәјан едир. Хәбәрин вармы? Һимн гәбул олунаркән (1992) ордајды (һөкүмәтдә) вә сусду." Амма һеч заман әдәбли олмајан, тәрбијәсиз күчә ушаглары кими шүвәнлик салан Гәзәнфәроғлу исә бәстәкара елә фазилгәзәнфәроғлусајағы ҹаваб вериб: "Ичи бәстәкар Ҹаваншир Гулијев олмагла бир груп ҝери зәкалы, фикирләри динләмәдән барәмиздә өнјарғылы шәрһләр јазыблар. Бу адамлар узун илләр хариҹдә јашасалар да бир арпа боју ағылланмајыблар. Мараглыдыр ки, бу ҝүн Ҹаваншир Гулијев кими вәтәншивәнләр һәлә дә анламаг истәмирләр ки, 20-30 ил өнҹәнин риторикасы вә пафосу илә инсанлары алдатмаг олмаз."\nБәли, һәр шеј ҝөз габағындадыр. Затән сәвијјәсиз депутат бир гәдәр әдәбли ҹаваб версәјди "шашардыг". Онун тәрбијәсиз күчә ушағы кими башга әдәбсизликләри индијәдәк "азад сөз үнванында" интернет сајтларында мөвҹуддур. Әлбәттә, сәвијјәсиз депутаты гынајанда ҝәрәк арада-бәрәдә Ҹаваншир мүәллими дә гынајасан. Ҝүнаһ Ҹаваншир мүәллимдәдир ки, Гәзәнфәроғлуну адам јеринә гојуб онун барәдә статус јазыр вә статусунда онун үнванына "адам" сөзүнү ишләдир. Мәнә сүбут един ки, Фазил Мустафа адамдыр. (О бу ҹүмләни илләр әввәл "Мүсават" гәзетиндә дәрҹ едилән бир мәгаләсиндә демишди, амма бу ифадәни Һејдәр Әлијев һагда ишләтмишди. Инди бу ҹүмләмиздә шәхсијјәтә тәһгир варса, биринҹи Фазил Мустафа ҹәзаландырылмалыдыр)\nАдама ләззәт едән, үрәјинә јағ кими јајылан одур ки, Фазил Мустафанын һәгигәтдә неҹә дүшүк, пуч, битмиш бир сијасәтчи олдуғу бир даһа мәлум олду.\nБу јердә суал веририк: Нә үчүн бу гәдәр инсан гала-гала мәһз Фазил Мустафа ҹәмијјәтдә гәбул олунмур. Нә олду, елә бүтүн дүнјанын Гәзәнфәроғлу илә давасы вар? Јахуд суалы бу ҹүр гојаг ки, нә үчүн Фазил Гәзәнфәроғлунун далашмадығы бир адам галмајыб? Гыса олараг адамын далашдығы инсанлара ҝөз атаг;\nҮмумрусија Азәрбагјҹан Конгресинин (ҮАК) Москва нүмајәндәлијинин иҹрачы директору Шамил Тағыјев\nТанынмыш сијасәтчи Әрәстун Оруҹлу\nҺүгугшүнас, БАХҸП-нин үзвү Меһман Мурадлы\nТанынмыш журналист Агил Әләсҝәр\nТанынмыш журналист Ҹавид Ҹаббарлы\nАзәрбајҹан Демократ Партијасынын (АДП) сәдри Сәрдар Ҹәлалоғлу\nТанынмыш илаһијјатчы-алим Илгар Ибраһимоғлу\nБәстәкар Ҹаваншир Гулијев\nӘлбәттә, адлары чәкилән инсанлар Фазил Гәзәнфәроғлунун бостанына даш атдығы инсанларын аз бир гисмидир. Һәлә бу инсанын Шаһ Исмајыл Хәтаијә, Бабәкә гәним кәсилмәсини ҝүндәмә ҝәтирмирик. Үстәлик шиә инанҹларыны тәһгир етмәклә демәк олар ки, о бүтүн шиәләрлә дә дүшмәндир.\nЈахшы дејәк ки, Ҹавид Ҹаббарлы, Илгар Ибраһимоғлу, Сәрдар Ҹәлалоғлу кими инсанлары Фазил Мустафа Иран аҝенти һесаб едир. Мәҝәр, Ҹаваншир Гулијев, Шамил Тағыјев, Гәзәнфәроғлунун Шаһ Исмајыл мөвзусунда далашдығы тарихчи алимләр, журналист Агил Әләсҝәр, Меһман Мурадлы вә башгалары да Иран аҝентидир? Ахы Фазил Гәзәнфәроғлунун о саһә галмајыб ки, нүмајәндәси илә далашмасын. О адам галмајыб ки, Фазил Гәзәнфәроғлуја нифрәт етмәсин. Мараглы бир мәгам да ондан ибарәтдир ки, бу инсанларын демәк олар ки, һәр бирисинин Гәзәнфәроғлу һагда тәкрарладығы сөзләр бунлардыр: әгидәсини сатан, лидеринә хәјанәт едән, Фәтуллаһын төртөкүнтүсү, игтидара јалагланмаг наминә депутатханада күрсү алан, әхлагдан кәсад инсан, кечмишиндән хәбәрсиз... Бүтүн бунлар Гәзәнфәроғлуна нифрәт етмәк үчүн кифајәтдир.\nДесә ки, бу инсанлар анламырлар, онлар мәнә саташыр, дава етмәк истәјирләр, онда белә бир суал үнванланыр ки, әҝәр бу инсанлар дава саландырса нә үчүн башгалары илә далашмырлар вә анҹаг ҝәлиб Фазили тапырлар? Лап кобуд шәкилдә десәк нә үчүн бу "далашган" инсанлар ән азындан бир-биријлә далашмырлар? Ахы Фазилин әгидәсинә ҝөрә онлар далашгандыр. Ҝөрәсән ҝүнаһ бу гәдәр инсандадыр, јохса Фазил Мустафада? Бәли, дүз тапдыныз бүтүн ҝүнаһлар адлары чәкилән инсанлардадыр. Она ҝөрә ки, онлар сәвијјәсиз депутаты адам билиб онунла мүхатәб олурлар. Мәнә сүбут един ки, Фазил Гәзәнфәроғлу адамдыр.


Q=16	C=7	SS=2	LS=7	PS=4	DC=0	LC=0	SD=0	BS=1	G0=41	G1=23	G2=12	DLID=az_RU	BODY=Мәтта 22 | Онлајн Мүгәддәс Китаб | Јени дүнја тәрҹүмәси\nТој зијафәти һагда мәсәл (1—14)\nАллаһ вә падшаһ (15—22)\nДирилмә һагда суал (23—33)\nИки ән бөјүк әмр (34—40)\nМәсиһ Давудун оғлудур? (41—46)\n22 Иса сөзүнә мәсәлләрлә давам етди: 2 «Сәмави Падшаһлыг оғлу үчүн тој едән+ бир падшаһа бәнзәјир. 3 Падшаһ дәвәт етдији гонаглары тој зијафәтинә чағырмаг үчүн нөкәрләрини ҝөндәрди. Лакин гонаглар ҝәлмәк истәмәдиләр.+ 4 Падшаһ бу дәфә башга нөкәрләри ҝөндәрди вә онлара деди: “Ҝедин гонаглара белә дејин: “Наһары һазырламышам, ҹөнҝәләр, бәсләнмиш һејванлар артыг кәсилиб, һәр шеј һазырдыр. Бујурун зијафәтә ҝәлин”. 5 Лакин онлар дәвәти веҹләринә алмадылар. Кимиси тарласында ишләмәјә ҝетди, кимиси дә башга ишинин далынҹа ҝетди.+ 6 Галанлары исә нөкәрләри тутуб дөјдүләр вә өлдүрдүләр. 7 Падшаһ бәрк гәзәбләнди. Ордусуну ҝөндәриб гатилләри мәһв етди, шәһәрләрини дә јандырды.+ 8 Сонра нөкәрләринә деди: “Тој зијафәти һазырдыр, лакин гонаглар мәҹлисдә иштирак етмәјә лајиг олмадылар.+ 9 Буна ҝөрә дә шәһәрдән чыхан јоллара ҝедин, кими тапсаныз һамыны зијафәтә чағырын”.+ 10 Нөкәрләр јоллара чыхдылар вә тапдыглары адамларын һамысыны: писләри дә, јахшылары да јығыб мәҹлисә ҝәтирдиләр. Тојхана гонагларла долду. 11 Падшаһ гонаглара бахмаг үчүн ичәри ҝирди. Бирдән онун ҝөзүнә тој либасы ҝејмәмиш бир адам саташды. 12 Падшаһ она деди: “Гардаш, әјниндә тој либасы олмаја-олмаја ичәри неҹә ҝирмисән?” О динмәди. 13 Онда падшаһ нөкәрләринә әмр етди: “Бунун әл-ајағыны бағлајыб чөлә, зүлмәтә атын. О, орада һөнкүр-һөнкүр ағлајыб дишләрини гыҹајаҹаг”. 14 Чүнки дәвәт едиләнләр чох, сечиләнләр исә аздыр». 15 Фәрисиләр орадан чыхыб ону сөздә тутмаг үчүн араларында мәшвәрәт етдиләр.+ 16 Онлар өз шаҝирдләрини вә Һиродун ардыҹылларыны+ бу сөзләрлә Исанын јанына ҝөндәрдиләр: «Устад, биз билирик ки, сән дүз адамсан, Аллаһын јолуну һәгигәтә мүвафиг өјрәдирсән, киминсә рәғбәтини газанмаға чалышмырсан, чүнки инсанын һансы тәбәгәдән олмасы сәни марагландырмыр. 17 Неҹә билирсән, падшаһа* ҹан верҝиси өдәмәк дүзҝүндүр, ја јох?» 18 Онларын пис нијјәтләриндән аҝаһ олан Иса деди: «Еј икиүзлүләр, мәни нијә сынајырсыныз? 19 Верҝини өдәдијиниз сиккәни мәнә ҝөстәрин». Она бир динар* вердиләр. 20 Иса онлара деди: «Бурада кимин сурәти вә титулу һәкк олунуб?» 21 Онлар ҹаваб вердиләр: «Падшаһын». Онда Иса деди: «Елә исә, падшаһа мәхсус шејләри падшаһа, Аллаһа мәхсус шејләри Аллаһа верин».+ 22 Онлар бу сөзләрә мәәттәл галдылар вә чыхыб ҝетдиләр. 23 Һәмин ҝүн дирилмәјә инанмајан саддукиләр+ Исанын јанына ҝәлиб сорушдулар:+ 24 «Устад, Муса белә бујуруб: “Бир киши өвладсыз өләрсә, гардашы онун дул галмыш арвадыны алмалыдыр ки, гардашынын нәсли кәсилмәсин”.+ 25 Арамызда једди гардаш вар иди. Бөјүк гардаш евләнди, амма өвладсыз өлдү. Арвадыны икинҹи гардашы алды. 26 О да, үчүнҹүсү дә — једдинҹи гардаша гәдәр һамысы о гадынла евләнди вә өлдү. 27 Һамысындан ахырда гадын да өлдү. 28 Инди ҝөрәсән, дириләндән сонра һәмин гадын бу једди гардашдан һансынын арвады олаҹаг? Ахы онларын һамысы бу гадынла евләнмишди». 29 Иса онлара ҹаваб верди: «Сиз јанылырсыныз, чүнки нә Мүгәддәс Јазылардан, нә дә Аллаһын гүдрәтиндән хәбәриниз јохдур.+ 30 Дириләндән сонра кишиләр евләнмәјәҹәк, гадынлар да әрә ҝетмәјәҹәкләр. Онлар ҝөјдәки мәләкләр кими олаҹаглар.+ 31 О ки галды өлүләрин дирилмәјинә, мәҝәр Аллаһын сизә: 32 “Мән Ибраһимин Аллаһы, Исһагын Аллаһы вә Јагубун Аллаһыјам”,+ — дедијини охумамысыныз? Бәли, О, өлүләрин јох, дириләрин Аллаһыдыр».+ 33 Буну ешидән ҹамаат онун сөзләринә һејран галды.+ 34 Фәрисиләр Исанын саддукиләри сусдурдуғуну ешидәндә јығышыб онун јанына ҝәлдиләр. 35 Онларын арасындан бир гануншүнас галхыб Исаны сынамаг мәгсәдилә сорушду: 36 «Устад, Төвратда* ән бөјүк әмр һансыдыр?»+ 37 Иса ҹаваб верди: «“Аллаһын Јеһованы бүтүн гәлбинлә, бүтүн варлығынла вә бүтүн ағлынла сев”.+ 38 Бу, биринҹи вә ән бөјүк әмрдир. 39 Икинҹиси дә буна бәнзәјир: “Башгасыны өзүнү севдијин кими сев”.+ 40 Бүтүн Төврат вә Пејғәмбәрләрин китабы бу ики әмрин үзәриндә дурур».+ 41 Бир дәфә фәрисиләр бир јерә топлашмышдылар. Иса онлардан сорушду:+ 42 «Мәсиһ һаггында нә дүшүнүрсүнүз? О, кимин оғлудур?» Онлар ҹаваб вердиләр: «Давудун».+ 43 Иса онлара деди: «Неҹә олур ки, Давуд илһам алараг+ ону “Аға” адландырыб дејир: 44 “Јеһова Ағама деди: “Дүшмәнләрини ајағынын алтына гојанадәк сағымда отур”?+ 45 Әҝәр Давуд ону “Аға” адландырырса, о, Давудун оғлу неҹә ола биләр?»+ 46 Һеч кәс бунун гаршысында Исаја бир кәлмә сөз дејә билмәди вә о ҝүндән етибарән, һеч ким ҹүрәт едиб ону сорғу-суала тутмады.


Q=8	C=0	SS=0	LS=8	PS=0	DC=0	LC=0	SD=0	BS=1	G0=14	G1=14	G2=12	DLID=az_RU	BODY=Sentyabr 9, 2017 - 1:11 AM Хәбәрин коду : 853122 Мәнбә : Ислам.аз Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, бу ил Гәдир-Хум бајрамы сентјабрын 9-на тәсадүф едир.\nМәшһур дуа китабларындан сајылан “Мисбаһүл-Кәфәми”дә јазылыб ки, Имам Ҹәфәр Садигдән (ә) сорушдулар: “Әмирәл-мөмининин инсанлара таныдылыб, уҹа мәгама (рәсми сүрәтдә Аллаһ Тәаланын аләмләрә хәлифә вә ҹанишини) тәјин едилдији ҝүндә һансы әмәлләри јеринә јетирмәјимиз мәсләһәтдир?”\nИмам Садиг (ә) ҹаваб верди: “Оруҹ тутун, Мүһәммәдә вә нәслинә чохлу салават ҝөндәрин, онлара зүлм едәнләрин әлиндән Аллаһа бизарлыг (наразылыг) един. Һәр пејғәмбәр өз вәсисинә (ҹанишинләринә) тапшырырды ки, ҹанишин тәјин едилдији ҝүнү бајрам кими кечирсин”. Рави бу ҝүнүн оруҹунун савабы һаггында сорушанда Имам бујурур: “Алтмыш ајын оруҹуна бәрабәрдир”.\nБашга бир һәдисдә Имам Садиг (ә) Гәдир ҝүнүнүн оруҹуну алтмыш мүбарәк ајын оруҹуна тај тутур. “Мәфатиһүл-ҹинан” китабында Гәдир ҝүнүнүн оруҹунун 60 иллик ҝүнаһлары силдији, бир өмрлүк оруҹа, 100 һәҹҹә вә 100 үмрәјә бәрабәр олдуғу јазылыб.\nГәдир ҝүнүндә гүсл алмаг, тәзә вә ҝөзәл либаслар ҝејинмәк, әтир вурмаг да чох бәјәнилән ишдир. Бир-бири илә ҝөрүшән заман бу дуаны охумағын бөјүк савабы вар: “Әлһәмдү лиллаһилләзи ҹәәләна минәл-мүтәмәссикинә би-вилајәти Әмирил-мөмининә вәл-әиммәти әлејһимүс-сәлам” (“Һәмд олсун Аллаһа ки, бизи Әмирүл-мөмининин вә имамларын вәлајәтинә бағлананлардан етди”).\nГәдир ҝүнүндә бу дуаны да 100 дәфә тәкрар етмәјин савабы вар: “Әлһәмдү лиллаһилләзи ҹәәлә кәмалә диниһи вә тәмамә нимәтиһи би-вилајәти Әмирил-мумининә Әлијјибни Әбиталибин әлејһис-сәлам”. (“Һәмд олсун Аллаһа ки, өз дининин камиллијини вә немәтләринин тамамыны Әмирәл-мөминин Әли ибн Әбуталиб әлејһиссаламын вәлајәтиндә гәрар верди”).\nБу ҝүн Имам Әлинин (ә) мәзарыны зијарәт етмәјин һәдсиз савабы вар. Имамлар өз сәһабәләринә төвсијә едирдиләр ки, имкан дахилиндә Гәдир ҝүнүндә өзләрини Нәҹәфә јетириб Һәзрәт Әлинин (ә) мәзарыны зијарәт етсинләр. Әлбәттә, буна имканы олмајанлар зијарәтнамәни узагдан да охуја биләрләр. Хүсусилә, дуа китабларында гејд едилән “Әминаллаһ” зијарәтини вәтәндә дә охумаг олар.\nГәдир-Хум ҝүнү ҝүнорта вахты, көлҝәләр мәғрибә доғру гысалмаға башламаздан јарым саат әввәл ики рүкәт намаз гылмағын хүсуси савабы вар. Әслиндә Имам Садигин (ә) бујурдуғуна ҝөрә бу намазы ҝүнүн истәнилән вахтында гылмаг олар, амма һиҹрәтин 10-ҹу илиндә һадисә мәһз ҝүнүн бу вахтында баш вердији үчүн, намазы да о заман гылмағын савабы бөјүкдүр. Намазын һәр ики рүкәтиндә бир дәфә Фатиһә сурәси, 10 дәфә Ихлас сурәси, 10 дәфә ајәтүл-күрси вә 10 дәфә Гәдр сурәси охунур. Ардынҹа Һәзрәт Фатимәнин (ә) тәсбиһи дејилир: 34 дәфә “Аллаһү әкбәр”, 33 дәфә “Әлһәмдү лиллаһ” вә 33 дәфә “Сүбһан Аллаһ”. Бу намазы гылан адамын арзуларыны Аллаһ јеринә јетирәр.\nСејјид ибн Тавус “әл-Игбал” китабында гејд едир ки, һәр ким Гәдир ҝүнү зијарәтнамәни охујуб мүстәһәб намазы гылдыгдан сонра сәҹдәјә ҝетсә, сәҹдәдә 100 дәфә “әлһәмдү лиллаһ” вә 100 дәфә “шүкрән лиллаһ” сөјләсә, санки Гәдир-Хум һадисәсиндә иштирак едиб, Пејғәмбәрлә вә Әли илә бејәт етмиш кими саваб газанар.\nИмам Рза (ә) бујурурду ки, Аллаһ-тәала бу ҝүндә мөмин киши вә гадынларын 60 иллик ҝүнаһларыны бағышлајар. Аллаһ Гәдир ҝүнүндә үст-үстә Рамазан ајы, Гәдр ҝеҹәси вә Фитр ҝеҹәсинә нисбәтән ики дәфә артыг мөмини ҹәһәннәм әзабындан хилас едәр (әлбәттә, бунлар һәгиги мөминләрә вә Гәдир ҝүнүнү лајигли ибадәтлә кечирән инсанлара аиддир).\nГәдир ҝүнүндә силеји-рәһим етмәк, јәни гоһумларын ҝөрүшүнә ҝетмәк, мөминләрә һәдијјә вермәк, еһсан етмәк бөјүк саваба маликдир. Имам Рза (ә) бујурурду ки, бу ҝүндә едилән еһсанын һәр дирһәми саваб ҹәһәтдән башга ҝүндә едилән мин дирһәм еһсана бәрабәрдир.


Q=7	C=2	SS=1	LS=1	PS=3	DC=0	LC=0	SD=0	BS=2	G0=57	G1=39	G2=19	DLID=az_RU	BODY=Мән дә башгаларына көмәк едә биләрмишәм\nҮЗ ГАБЫҒЫНДАКЫ МӨВЗУ Инсанлар нә үчүн дуа едир?\nҮЗ ГАБЫҒЫНДАКЫ МӨВЗУ Бош јерәми дуа едирик?\nҮЗ ГАБЫҒЫНДАКЫ МӨВЗУ Аллаһ-Таала бизи дуаја сәсләјир\nҮЗ ГАБЫҒЫНДАКЫ МӨВЗУ Дуа вә сән\nМҮГӘДДӘС КИТАБ ҺӘЈАТЛАРЫ ДӘЈИШИР Мән дә башгаларына көмәк едә биләрмишәм\nANCIENT WISDOM FOR MODERN LIVING Үрәкдән бағышлајын\nҺеллоуинин көкләри. Мүгәддәс Китабда бу барәдә нә дејилир?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Кирибати Конго Литва Македонија Малта Мјанма Нидерланд Норвеч Самоа Соломон Адалары пиҹини Таити Тувалу Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал болгар га газах ган гуарани гуҹарат гырғыз дхолуо еве ермәни естон ефик зулу ибо иврит илок инҝилис испан италјан каннада каонде карен (сго) каталан кечуа (Боливија) кикамба киконго кикујју кимбунду кинјаруанда кирунди кореја коса латыш лингала лози лувале луганда малагаси малај малајалам маратһ мајја маҹар нгабар нзема нјанека осетин папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре ток-писин тотонак тсонга тумбука түрк умбунду урду фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб\nҜөзәтчи гүлләси | октјабр 2015\nНәгл етди: Һулјо Коријо\nДОҒУЛДУҒУ ИЛ: 1981\nКЕЧМИШДӘ: ФАҸИӘЛИ УШАГЛЫҒЫ ОЛУБ\nМән Гватемаланын гәрбиндә јерләшән узаг бир шәһәрдә, Акулда дүнјаја ҝөз ачмышам. Аиләм Мајја мәншәли етник груп олан Исил халгына мәхсусдур. Балаҹалыгдан һәм испан, һәм дә јерли дилдә данышырам. Ушаглығым Гватемаланын 36 иллик ганлы вәтәндаш мүһарибәси дөврүнә тәсадүф едиб. Һәмин илләр әрзиндә чохлу исилли һәлак олмушду.\nДөрд јашым оланда бәдбәхт бир һадисә баш вермишди: 7 јашлы гардашым гумбараны ојнадаркән әлиндә ачылмышды. Нәтиҹәдә гардашым һәјатыны итирди, мән исә ҝөзләрими. Бу һадисәдән сонра ушаглығым Гватемалада јерләшән ҝөздән әлил ушаглар үчүн интернатда кечиб. Орада Брајл әлифбасыны өјрәндим. Оранын ишчиләри мәни башга ушагларла данышмаға гојмурдулар, һеч билмирдим нијә. Ушаглар өзләри дә мәндән гачырды. Јазыг ҹаным, һәмишә тәнһалыгдан әзијјәт чәкмишәм. Илдә ҹәми ики ај анамын јанында галырдым, һәмин ҝүнләри һәсрәтлә ҝөзләјирдим. Анам мәнә гаршы чох меһрибан вә гајғыкеш олуб. Һејиф ки, он јашым оланда ону итирдим. Мәни севән јеҝанә инсаны итирмәјим, мәним үчүн бөјүк зәрбә олду.\nОн бир јашымда доғма шәһәримә гајыдыб өҝеј гардашымҝилдә јашамаға башладым. Сағ олсунлар, һеч нәдән корлуг чәкмирдим, анҹаг еһтијаҹым олан емосионал дәстәји өдәјә билмирдиләр. Бәзән Аллаһа фәрјад едирдим: «Ахы анам нијә өлдү? Мән нијә кор олдум?» Ҹамаат мәнә дејирди ки, башыма ҝәләнләр Аллаһын ишидир. Гәнаәтә ҝәлдим ки, Аллаһ гәддар вә әдаләтсиздир. Истәјирдим интиһар едиб ҹанымы гуртарым, амма билмирдим неҹә.\nҜөздән әлил олдуғум үчүн ҹисмим вә руһум әзилмишди. Бир нечә дәфә ҹинси зоракылыға мәруз галмышам. Бу барәдә һеч кәсә бир кәлмә белә демәдим. Билирдим ки, онсуз да һеч ким веҹинә алмајаҹаг. Инсанлар надир һалларда мәни диндирәрди, елә өзүм дә үнсијјәтҹил дејилдим. Өзүмә гапанмышдым, етибар етдијим бир адам белә јох иди.\nЈенијетмә јашларымда мәктәбдә тәнәффүс вахты ики Јеһованын Шаһиди (әр-арвад) мәнә јахынлашды. Һалыма аҹыјан мүәллимәм онлардан мәнимлә сөһбәт етмәләрини хаһиш етмишди. Онлар мәнимлә Мүгәддәс Китабдан өләнләрин дириләҹәји вә корларын ҝөзләринин ачылаҹағы хәбәрини бөлүшдүләр (Әшија 35:5; Јәһја 5:28, 29). Ешитдикләрим хошума ҝәлмишди, амма үнсијјәтҹил олмадығым үчүн онларла сөһбәт етмәк мәнә чәтин иди. Буна бахмајараг, онлар јенә дә јаныма ҝәлиб нәзакәтлә вә сәбирлә мәнә Мүгәддәс Китаб дәрсләри кечирдиләр. Бу ҹүтлүк дағын о тајындан ашыб бизим шәһәрә ҝәлмәк үчүн 10 километрдән чох јол гәт едирди.\nӨҝеј гардашым онлары мәнә сәлигәли, лакин касыбјана ҝејимли адамлар кими тәсвир етмишди. Имканлы олмасалар да, онлар һәмишә мәнә кичик һәдијјәләр ҝәтирирдиләр. Анладым ки, јалныз әсил мәсиһиләр бу ҹүр фәдакарлыг ҝөстәрәр.\nБрајл шрифти илә јазылмыш нәшрләрин көмәји илә Мүгәддәс Јазылары өјрәнирдим. Дүздүр, охудугларымы баша дүшүрдүм, анҹаг бәзи шејләрлә барыша билмирдим. Мәсәлән, һәм Аллаһын, һәм дә инсанларын ҝөзүндә дәјәрли олдуғума инанмағым ҝәлмирди. Јеһованын әзаблара мүвәггәти олараг нә үчүн јол вердијини дәрк етсәм дә, Онун гајғыкеш Јарадан олдуғуну гәбул етмәк мәнә чәтин ҝәлирди *.\nМүгәддәс Јазылардан өјрәндикләрим мәнә тәдриҹән дүшүнҹә тәрзими дәјишмәјә көмәк етди. Мисал үчүн, өјрәндим ки, Аллаһ әзаб чәкәнләрин һалына аҹыјыр. О, амансыз рәфтара мәруз галмыш хидмәтчиләри барәдә белә дејир: «Халгымын әзаб-әзијјәтини ҝөрүрәм... Нә чәкдикләриндән аҝаһам» (Чыхыш 3:7). Јеһованын нәҹиб кејфијјәтләри үзәриндә дүшүндүкҹә, һәјатымы Она һәср етмәк истәдим. 1998-ҹи илдә вәфтиз олуб Јеһованын Шаһидләринин сырасына гошулдум.\nМәни һимајәсинә ҝөтүрән гардашла бирҝә\nБир ил сонра Ескуинтла шәһәринин јахынлығында ҝөздән әлил оланлар үчүн курса ҝетмәјә башладым. Јерли јығынҹагда хидмәт едән ағсаггал ҝөрдү ки, јашадығым јердән јығынҹаға ҝәлиб-ҝетмәк мәнә нә гәдәр чәтиндир. Ән јахын јығынҹаг мәнимлә дәрс кечән башга ҹүтлүјүн јашадығы јердә, јәни дағын о тајында иди, буна ҝөрә дә бу бојда јолу гәт етмәк мәнә асан дејилди. Һәмин гардаш Ескуинтлада мәни һимајәсинә ҝөтүрәҹәк вә јығынҹаг ҝөрүшләринә апарыб-ҝәтирәҹәк бир аилә тапыр. Ҝүнү бу ҝүнә кими, мән онларла галырам. Онлар мәнә өз аилә үзвләри кими бахырлар.\nИман баҹы-гардашларымын мәнә неҹә мәһәббәт ҝөстәрдикләри барәдә данышаҹаг о гәдәр шеј вар ки! Бүтүн бунлар мәни әсил мәсиһиләрин арасында олдуғума әмин едир (Јәһја 13:34, 35).\nАртыг өзүмү дәјәрсиз вә үмидсиз һисс етмирәм. Инди һәјатыма рәнҝ гатылыб. Јеһованын Шаһидләринин маарифләндирмә ишинә даһа чох вахт сәрф етмәклә, диггәтими баҹармадығым шејләрә јох, Мүгәддәс Китаб һәгигәтләрини башгалары илә бөлүшмәјә ҹәмләјирәм. Һәмчинин јығынҹаг ағсаггалы кими хидмәт едир вә јерли јығынҹагларда, һәтта минләрлә инсанын иштирак етдији реҝионал топлантыларда Мүгәддәс Китаба әсасланан нитг сөјләјирәм.\nБрајл шрифтли Мүгәддәс Китабла нитг сөјләјәркән\n2010-ҹу илдә Салвадорда Хидмәти Тәкмилләшдирмә Мәктәбинин (һазыркы ады Падшаһлыг Мүждәчиләри Мәктәби) мәзуну олмушам. Бу мәктәб мәни јығынҹагдакы мәсулијјәтләрими даһа јахшы јеринә јетирмәјә һазырлады. Бу тәлими алмагла Өз иши үчүн истәнилән адамы өјрәтмәјә гадир олан Јеһованын ҝөзүндә дәјәрли олдуғуму һисс етдим.\nИса пејғәмбәр демишди: «Вермәк алмагдан даһа чох хошбәхтлик ҝәтирир» (Һәвариләрин ишләри 20:35). Бу ҝүн там сәмимијјәтлә дејә биләрәм ки, мән хошбәхтәм! Сән демә, мән дә башгаларына көмәк едә биләрмишәм!\n^ абз. 13 Аллаһын әзаблара нә үчүн јол вердијини билмәк истәјирсинизсә, Јеһованын Шаһидләри тәрәфиндән дәрҹ едилән «Мүгәддәс Китаб әслиндә нә өјрәдир?» китабынын 11-ҹи фәслинә бахын.\nМүгәддәс Китаб һәјатлары дәјишир Хошбәхтлик вә гәлб раһатлығы\nоктјабр 2015 | Дуа етмәјин хејри вармы?\nҜӨЗӘТЧИ ГҮЛЛӘСИ октјабр 2015 | Дуа етмәјин хејри вармы?


Q=5	C=0	SS=0	LS=2	PS=2	DC=0	LC=0	SD=0	BS=2	G0=24	G1=20	G2=10	DLID=az_RU	BODY=Вәфтизчи Јәһја кичилир, Мәсиһ бөјүјүр | Иса пејғәмбәрин һәјаты\nЈәһја кичилир, Мәсиһ бөјүјүр\nМӘТТА 4:12 МАРК 6:17—20 ЛУКА 3:19, 20 ЈӘҺЈА 3:22—4:3\nИСА ПЕЈҒӘМБӘРИН ШАҜИРДЛӘРИ ВӘФТИЗ ЕДИР\nВӘФТИЗЧИ ЈӘҺЈА ҺӘБС ОЛУНУР\nЕрамызын 30-ҹу илинин баһарында Пасха бајрамыны гејд етдикдән сонра Иса Мәсиһ вә шаҝирдләри Јерусәлимдән чыхырлар. Амма онлар бирбаша Ҹәлиләјә евләринә гајытмырлар, әввәлҹә Јәһудијјәјә јолланыр вә орада чохлу адамы вәфтиз едирләр. Вәфтизчи Јәһја да артыг бир илдир ки, бу ишлә мәшғулдур. Бәзи шаҝирдләри һәлә дә онун јанындадыр. Еһтимал ки, онлар Иордан чајы вадисиндәдирләр.\nИса Мәсиһ шәхсән өзү вәфтиз етмир, бу иши онун рәһбәрлији алтында шаҝирдләри ҝөрүрләр. Исанын хидмәтинин бу дөврүндә һәм о, һәм дә Јәһја ејни иши ҝөрүрләр. Онлар Аллаһын Ганун әһдинә гаршы төрәтдикләри ҝүнаһлардан төвбә едәнләрә тәлим верирләр (Һәвариләрин ишләри 19:4).\nЈәһјанын шаҝирдләри Иса Мәсиһә пахыллыг едирләр. Онлар Јәһјаја шикајәтләнирләр: «Сәнинлә Иордан чајынын о тајында олан адам [Иса]... вәфтиз едир вә һамы онун јанына ҝедир» (Јәһја 3:26). Јәһја исә пахыллыг етмир, әксинә, Исанын наилијјәтләринә ҝөрә үрәкдән фәрәһләнир вә истәјир ки, шаҝирдләри дә буна севинсинләр. О, шаҝирдләринә хатырладыр: «“Мән Мәсиһ дејиләм, мән онун габағынҹа ҝөндәрилмиш адамам”, — дедијимә сиз өзүнүз шаһидсиниз». Баша дүшмәләри үчүн онлара бир мәсәл чәкир: «Ҝәлин кимә мәхсусдурса, бәј дә одур. Амма бәјин досту бәјин јанында дуранда вә онун сәсини ешидәндә үрәкдән севинир. Мән дә беләҹә үрәкдолусу севинирәм» (Јәһја 3:28, 29).\n«Бәјин досту» олан Јәһја бир нечә ај бундан габаг шаҝирдләрини Иса Мәсиһә севинә-севинә тәгдим етмишди. Бу шаҝирдләрдән бәзиләри Мәсиһин давамчылары олдулар вә онлар ҝәләҹәкдә мүгәддәс руһла мәсһ едилирләр. Јәһја истәјир ки, јанында галмыш шаҝирдләри дә Исанын ардынҹа ҝетсинләр. Ахы Јәһја Мәсиһин хидмәти үчүн јол һазырламаг мәгсәдилә ҝәлиб. О, бу мәсәләни белә ајдынлашдырыр: «О бөјүмәли, мән исә кичилмәлијәм» (Јәһја 3:30).\nИса Мәсиһин илк давамчыларындан бири олан диҝәр Јәһја Исанын мәншәји вә бәшәријјәтин гуртулушундакы онун ролу һаггында јазыр: «Јухарыдан ҝәлән һамыдан бөјүкдүр... Ата Оғулу севир вә һәр шеји онун ихтијарына вериб. Оғула иман едән әбәди һәјата говушаҹаг. Оғула итаәт етмәјәнсә һәјата говушмајаҹаг, Аллаһын гәзәбинә дүчар олаҹаг» (Јәһја 3:31, 35, 36). Бу һәгигәти бүтүн инсанлар билмәлидир!\nВәфтизчи Јәһја өз ролунун вә хидмәтинин кичиләҹәјини вә ја азалаҹағыны дејәндән бир аз сонра падшаһ Һирод ону һәбс едир. Һирод өҝеј гардашы Филипин арвады Һиродиаданы өзүнә арвад алмышды. Вәфтизчи Јәһја бу биабырчы иши ачыг-ашкар тәнгид етдији үчүн Һирод ону һәбсханаја атыр. Иса Мәсиһ буну ешидәндә шаҝирдләри илә бирҝә Јәһудијјәни тәрк едиб Ҹәлиләјә јолланыр (Мәтта 4:12; Марк 1:14).\nЈәһјанын вәфтизи һансы мәна дашыјыр? Иса пејғәмбәрин дирилмәсиндән әввәл едилән вәфтиз һансы мәнаны дашыјыр?\nЈәһја шаҝирдләринә Иса пејғәмбәрә пахыллыг етмәләринин дүзҝүн олмадығыны неҹә изаһ едир?\nНәјә ҝөрә Јәһја һәбс олунур?\nИса пејғәмбәрин һәјаты. Иса пејғәмбәрин хидмәтинин башланғыҹы


Q=11	C=0	SS=0	LS=11	PS=0	DC=0	LC=0	SD=0	BS=1	G0=13	G1=8	G2=3	DLID=az_RU	BODY=Nur-az.com - Һәзрәт Имам Мәһдинин (әҹ) Јусифлә (ә) охшарлығы\n23 Зилһиҹҹә 1442\n12 Мордад 1400\nҺәзрәт Имам Мәһдинин (әҹ) Јусифлә (ә) охшарлығы\nМәһдинин (әҹ) вәзијјәти дә өз гејбәти дөврүндә һәзрәт Јусифин (ә) вәзијјәти кимидир\nТеһран шәһәринин танынмыш әхлаг вә тәфсир устадларындан олан Ајәтуллаһ Сејид Мәһәммәд Зијаабади өз дәрсләринин бириндә Һәзрәт Имам Мәһдинин (әҹ) бизим арамызда олмасына, лакин бизим о һәзрәти танымамағымыза ишарә етди вә бу ҹәһәтдән Имамын (әҹ) һәзрәт Јусифлә (ә) охшарлығыны гејд едәрәк бир нечә нүмунә ҝәтирди.\nАјәтуллаһ Сејид Мәһәммәд Зијаабади бунун сүбуту үчүн Имам Садигдән (ә) нәгл олунмуш бир һәдиси шәрһ едәрәк деди: Имам Садиг (ә) бујурду: “Һәзрәт Јусиф (ә) Мисирин әзизи иди вә Мисирлә Јусифин (ә) атасы һәзрәт Јәгубун (а) јашадығы Кәнан дијары арасында ҹәми 18 ҝүнлүк мәсафә вар иди. Јусиф (ә) үчүн атасыны өз јанына ҝәтирмәк, ону гәм-гүссәдән гуртармаг тамамилә мүмкүн иди. Амма о, бу иши етмәди вә атасы оғлунун ајрылығына о гәдәр ағлады ки, ахырда Гуранын бујурдуғуна әсасән: “Дәрд-гәмдән ҝөзләринә ағ ҝәлди”.\nЈусифин (ә) гардашлары бир нечә дәфә Мисирә сәфәр етдиләр вә Јусифлә (ә) ҝөрүшдүләр. Јусиф (ә) онлары таныды, лакин өзүнү онлара танытмады. Нә үчүн белә етди? Чүнки бу иш үчүн Аллаһ тәрәфиндән изни јох иди. Аллаһ, о ата-оғул үчүн чох гәрибә бир имтаһан сәһнәси јаратмышды. Имтаһан дөврүнүн бүтүн чәтинликләри илә баша чатмасыны истәјирди. Елә ки, имтаһан дөврү сона јетди, Јусифә (ә) өзүнү танытмаг әмрини верди. Јусиф (ә) өзүнү гардашларына таныдараг деди: “Мән Јусифәм, сизин гардашыныз!”\nСонра Имам Садиг (ә) бујурду: “Мәһдинин (әҹ) вәзијјәти дә өз гејбәти дөврүндә һәзрәт Јусифин (ә) вәзијјәти кимидир. Мәһди (әҹ) ҹамаатдан узаг дејил. Ҹамаатын арасында ҝәзир, евләрә дахил олур, дөшәмәләринин үзәринә ајаг гојур, амма ҹамаат ону танымырлар! Онун да өзүнү танытмаға иҹазәси јохдур. Гејбәт имтаһаны дөврү баша чатдыгдан сонра Аллаһ она өзүнү танытмаг изни верәҹәк вә Имам (әҹ) өзүнү таныдараг бујураҹаг: “Мән Бәгијјәтуллаһам”.


Q=13	C=11	SS=5	LS=1	PS=0	DC=0	LC=0	SD=0	BS=3	G0=171	G1=104	G2=49	DLID=az_RU	BODY=17 Мај 2022 14 Шәввал 1443 27 Ордибеһешт 1401\nМәрһәмәтли вә Рәһмли Аллаһын ады илә\nШәһадәт верирәм ки, Аллаһдан башга мәбуд јохдур! Шәһадәт верирәм ки, Мәһәммәд (с) Онун елчисидир! Шәһадәт верирәм ки, мөминләр әмири Әли ибн Әбу-Талиб вә мәсум өвладлары он ики мәсум имамымыз вә Аллаһын һөҹҹәтләридир.\nŞәһадәт верирәм ки, гијамәт һагдыр; Гуран һагдыр; ҹәннәт вә ҹәһәннәм һагдыр; суал вә ҹаваб һагдыр; мәад, әдаләт, имамәт вә нүбүввәт һагдыр.\nИлаһи, немәтләринә ҝөрә Сәнә шүкүр едирәм\nИлаһи! Сәнә шүкүр едирәм ки, мәни әсрләрлә бир белдән диҝәринә көчүрдүн, елә бир заманда јашамама иҹазә вердин ки, мәсумлара јахын олан ән ҝөркәмли өвлијаларындан бири олмуш салеһ бәндән Бөјүк Хомејнини ҝөрмәк, онун әсҝәри олмаг имканы газандым. Бөјүк пејғәмбәрин Мәһәммәд Мустафанын сәһабәси олмаг мәнә гисмәт олмаса да, Әли ибн Әбу-Талибин, онун мәсум вә мәзлум өвладларынын мәзлумлуг чағында јашаја билмәсәм дә, мәнә елә бир јол нәсиб етдин ки, онлар дүнјанын вә јаранышын ҹаны олан ҹанларыны мәһз һәмин јолда гурбан вермишдиләр.\nİлаһи! Сәнә шүкүр едирәм ки, салеһ бәндән әзиз Хомејнидән сонра мәни мәзлумлуғу салеһлијиндән дә бөјүк олан башга бир салеһ бәндәнин - Исламын, Шиәлијин, Иранын вә сијаси Ислам дүнјасынын буҝүнкү һикмәт саһиби олан әзиз Хаменеинин - ҹаным она фәда олсун – јолуна јөнәлтдин.\nИлаһи! Сәнә шүкүр едирәм ки, мәни ән јахшы бәндәләринә јолдаш етдин, мәнә бу јолун мүҹаһид вә шәһидләринин ҹәннәт јанагларындан өпмәји, илаһи әтирләрини дујмағы гисмәт етдин.\nİлаһи! Еј Мәғлубедилмәз, Гүдрәтли! Еј Рузи верән, Рәһмли! Хәҹаләтли шүкүр алнымы дәрҝаһында јерә гојурам ки, мәни Шиә мәзһәбинә - пак Фатимәнин (ә) өвладларынын јолуна, һәгиги Ислам әтринә јөнәлтдин, Әли (ә) вә Фатимәнин (ә) өвладлары үчүн ҝөз јашындан бәһрәләндирдин. Бу, ән бөјүк вә ән дәјәрли немәтиндир. Бу немәтдә нур вә мәнәвијјат вар, дахилиндә ән јахшы раһатлыг олан гәрарсызлыг, һүзур вә мәнәвијјат олан кәдәр вар.\nИлаһи! Сәнә шүкүр олсун ки, мәнә јохсул, амма диндар, Әһли-бејтә ашиг вә һәмишә тәмиз јолда олмуш ата вә ана нәсиб етдин. Сәндән аҹиз шәкилдә истәјирәм ки, онлары ҹәннәтиндә өз өвлијаларына јолдаш едәсән, ахирәтдә онлары ҝөрмәји мәнә нәсиб едәсән.\nИлаһи, Сәнин әфвинә үмид бәсләјирәм\nЕј әзиз Аллаһ! Еј һикмәтли вә бәнзәрсиз Халиг! Әлим бош, сәфәр чантам азугәсиз һалда, Сәнин әфв вә кәрәм зијафәтинә үмидлә ҝәлирәм. Өзүмлә һеч нә ҝөтүрмәмишәм; чүнки јохсул чох сәхавәтли биринин јанына ҝедирсә, азугәјә нә еһтијаҹы вар?!\nБоғчам Сәнин лүтф вә кәрәминә үмидлә долудур. Өзүмлә ики бағлы ҝөз ҝәтирмишәм, бүтүн ҝүнаһларына бахмајараг, дәјәрли бир ҹәваһирләри вар вә о, Фатимә Һүсејнинә төкдүјү ҝөз јашларыдыр - Әһли-бејт үчүн, мәзлуму вә јетими мүдафиә үчүн, залымын ҹајнағында галмыш заваллы мәзлуму мүдафиә үчүн ахан ҝөз јашларындан ибарәт ҝөвһәрдир.\nИлаһи! Әлләримдә һеч нә јохдур; нә вермәјә бир шеји вар, нә мүдафиәјә ҝүҹү. Лакин ҝәтирдијим бир шејә үмидим вар вә о, һәмин әлләрин һәмишә Сәнә доғру узанмасыдыр. Онлары бәзән Сәнә сары галдырмышам, бәзән Сәндән өтрү јерә вә дизимә гојмушам, бәзән динини мүдафиә етмәк үчүн онларла силаһ тутмушам. Әлләримин сәрвәти бунлардыр, үмидварам ки, гәбул едәсән.\nİлаһи! Ајагларым ҝүҹсүз, тагәтсиз, ҹәһәннәмдән кечән көрпүнү гәт етмәјә ҹәсарәтсиздир. Ади көрпүдә ајагларым әсир, вај олсун мәнә, сәнин Сиратын түкдән назик, хәнҹәрдән итидир. Лакин бир үмид мәнә тәскинлик верир, хилас олаҹағыма еһтимал јарадыр. Мән бу ајагларымла Сәнин һәрәминә гәдәм гојмушам, евинин әтрафына фырланмышам, өвлијаларынын мәгбәрәсиндә, Һүсејн вә Аббасынын бејнәл-һәрәмејниндә ајагјалын ҝәзмишәм. Узун сәнҝәрләрдә бу ајаглары бүкмүшәм, дини мүдафиә етмәк үчүн онларла гачмышам, һоппанмышам, сүрүнмүшәм, ҝүлмүш-ҝүлдүрмүш, ағламыш-ағлатмыш, јыхылыб-галхмышам. Үмидварам ки, о һоппанмалара, сүрүнмәләрә вә о мәгбәрәләрин һөрмәтинә онлары бағышлајасан!\nИлаһи! Мәним башым, ағлым, додағым, бурнум, гулағым, гәлбим - бүтүн бәдән үзвләрим бу үмидлә јашајыр. Еј Рәһмлиләрин рәһмлиси! Мәни гәбул ет; пак гәбул ет; елә гәбул ет ки, ҝөрүшүнә лајиг олум. Сәнин ҝөрүшүндән башга бир шеј истәмирәм. Мәним ҹәннәтим Сәнин дәрҝаһындыр, еј Аллаһ!\nИлаһи, достларын карванындан ҝери галмышам\nИлаһи! Еј Әзиз! Мән илләрдир бир карвандан ҝери галмышам. Һәмишә бәзи шәхсләри она ҝөндәрмишәм, амма өзүм ҝери галмышам. Лакин билирсән ки, онлары һеч вахт унутмамышам, һәмишә јад етмишәм, адларыны бејнимдә јох, һәтта гәлбимдә, ҝөзләримдә ҝөз јашларымла вә сызылтымла јад етмишәм.\nМәним әзизим! Ҹисмим әлил олмаг үзрәдир. Неҹә ола биләр ки, 40 ил гапында дајанмыш бирини гәбул етмәјәсән?! Мәним Халигим! Мәним севимлим! Мәним ешгим! Һәмишә истәмишәм ки, бүтүн вүҹудуму Өзүнә ешглә долдурасан. Мәни өз фирагынла јандыр вә өлдүр!\nӘзизим! Мән ҝери галмағын гәрарсызлығындан вә рүсвајлығындан чөлләрә үз тутмушам. Мән јај-гыш үмидлә бу шәһәрдән о шәһәрә, бу сәһрадан о сәһраја ҝедирәм. Кәрим! Һәбиб! Кәрәминә көнүл вермишәм. Билирсән ки, Сәни севирәм. Јахшы билирсән ки, Сәндән башга бир шеј истәмирәм. Мәни өзүнә говушдур!\nİлаһи! Горху бүтүн вүҹудуму бүрүјүб. Нәфсими рам етмәјә гадир дејиләм. Мәни рүсвај еләмә! Һөрмәтләрини өзүнә ваҹиб етдијин шәхсләрин һөрмәтинә, онлара тохунан бир һөрмәт сындырмаздан өнҹә мәни Сәнә доғру ҝетмиш карвана јетир.\nМәним мәбудум! Мәним ешгим вә мәшугум! Сәни севирәм. Сәни дәфәләрлә ҝөрмүш, һисс етмишәм. Сәндән ајры гала билмирәм. Артыг јетәр. Мәни гәбул ет, амма Сәнә лајиг олдуғум һалда.\nМүҹаһид гардаш вә баҹыларыма\nБу дүнјадакы мүҹаһид баҹы вә гардашларым! Башларыны Аллаһа бировуз вермиш, ҹанларыны овуҹларында тутмуш вә ешг базарына сатыша чыхмыш шәхсләр! Диггәтли олун: Ислам Республикасы Исламын вә Шиәлијин мәркәзидир. Бу ҝүн Һүсејн ибн Әлинин (ә) гәрарҝаһы Ирандыр. Билин ки, Ислам Республикасы һәрәмдир вә бу һәрәм галса, диҝәр һәрәмләр дә галаҹаг. Әҝәр дүшмән бу һәрәми сырадан чыхарса, даһа һәрәм галмајаҹаг; нә Ибраһим һәрәми, нә Мәһәммәд һәрәми.\nГардаш вә баҹылар! Ислам дүнјасынын һәмишә рәһбәрлијә еһтијаҹы вар; шәриәт вә фигһ нөгтеји-нәзәриндән мәсум тәрәфиндән тәјин олунан вә мәсума бирләшик олан рәһбәрлијә. Јахшы билирсиниз ки, дүнјаны силкәләмиш вә Исламы дирчәлтмиш ән пак дин алимимиз, јәни бөјүк вә пак Хомејнимиз вилајәти-фәгиһи үммәтин јеҝанә хилас нүсхәси адландырмышдыр. Еј она шиә кими дини бахымдан, ја да сүнни кими әгли бахымдан инананлар! Һәр бир ихтилафдан узаг һалда, Исламын хиласы наминә вилајәт чадырыны тәрк етмәјин. Чадыр пејғәмбәр чадырыдыр. Дүнјанын Ислам Республикасына гаршы дүшмәнликдә әсас планы бу чадыры јандырмаг, учурмагдыр. Онун әтрафында олун. Анд олсун Аллаһа! Анд олсун Аллаһа! Анд олсун Аллаһа! Бу чадыр хәсарәт алса, Аллаһын мүгәддәс еви, Аллаһ рәсулунун еви олан Мәдинә, Нәҹәф, Кәрбәла, Казимејн, Самәрра вә Мәшһәд галмаз, Гуран хәсарәт алар.\nИранлы гардаш вә баҹыларыма\nМәним әзиз иранлы гардаш вә баҹыларым! Еј шәрәфли вә башыуҹа халг! Мәним ҹаным кими минләрлә ҹан сизә фәда олсун! Неҹә ки, сиз јүз минләрлә ҹаны Ислама вә Ирана фәда етмисиниз. Принсипләринизи горујун. Принсипләр фәгиһ рәһбәрдән, хүсусән дә бу даһи мәзлум, диндә, фигһдә, ирфанда вә мәрифәтдә өнҹүл шәхсдир. Әзиз Хаменеини ҹанынызын әзизи билин, һөрмәтини мүгәддәсләрин һөрмәти сајын.\nМәним гардаш вә баҹыларым, ата вә аналарым, әзизләрим!\nБу ҝүн Ислам республикасы өзүнүн ән әзәмәтли дөврүнү јашајыр. Билин ки, дүшмәнин сизә неҹә бахмасы өнәмли дејил. Дүшмән Пејғәмбәрә неҹә бахырды, Аллаһын рәсулу вә өвладлары илә неҹә рәфтар едирди, она неҹә бөһтанлар атыр, пак өвладлары илә неҹә рәфтар едирдиләр?! Дүшмәнләрин мәзәммәти, ришхәнди вә тәзјиги сизи бир-бириниздән ајырмасын! Билирсиниз ки, әзиз Хомејнинин ән мүһүм һүнәри бу иди: О, әввәлҹә Исламы Иранын көмәјинә ҝәтирди, сонра Ираны Ислама хидмәтчи еләди. Ислам олмасајды, бу халга Ислам руһу һаким олмасајды, Сәддам јыртыҹы ҹанавар кими бу өлкәни парчалајарды; Америка гудуз ит кими һәмин иши ҝөрәрди. Лакин имам Исламы дајаг етди, ашура, мәһәррәм, сәфәр вә фатимијјә бу халга арха дурду, ингилабда ингилаблар јаратды. Бу сәбәбдән һәр дөнәмдә минләрлә фәдакар ҹан өзүнү сизә, Иран халгына, Иран вә Ислам торпағына гурбан вермиш, ән бөјүк мадди ҝүҹләри хар етмишдир. Әзизләрим! Принсипләрдә ихтилафа ҝетмәјин.\nŞәһидләр һамымызын шәрафәт вә башуҹалығы сәбәбидыр. Онлар һәмишәлик Уҹа Аллаһын сонсуз дәрјасына бирләшмишләр. Өз ҝөзләриниздә, үрәк вә дилләриниздә онлары бөјүк ҝөрүн, олдуглары кими. Өвладларынызы онларын адлары вә шәкилләри илә таныш един. Һамынызын јетимләри олан шәһид өвладларына һөрмәтлә бахын, онларын һәјат јолдашарына, ата-аналарына һөрмәт един. Өз өвладларынызын сәһвләринә ҝөз јумдуғунуз кими, ата-аналарынын, һәјат јолдашларынын вә өвладларынын јохлуғунда онлара хүсуси диггәт ајырын.\nБу ҝүн сизи, мәзһәбинизи, Исламы вә өлкәни мүдафиә етдикләринә ҝөрә фәгиһ рәһбәрин Баш команданлыг етдији силаһлы гүввәләринизә һөрмәт един. Силаһлы гүввәләр халгы, онларын намусуну өз евләрини горудуглары кими горумалы, дәстәкләјиб һөрмәт етмәлидирләр. Тәгвалылар мөвласы Әмирәлмөмининин (ә) бујурдуғу кими, силаһлы гүввәләр халгын шәрәф вә уҹалыг амили, мәзлумларын вә халгын галасы, сығынаҹаг јери, өлкәнин зинәти олмалыдырлар.\nӘзиз Кирман әһалисинә\nӘзиз Кирман әһалисинә бир мәгамы хатырладаҹағам. Онлар севимли инсанлардыр, сәккизиллик мүгәддәс мүдафиә заманы ән бөјүк фәдакарлыглары ҝөстәрмиш, Ислама чох дәјәрли командир вә мүҹаһидләр тәгдим етмишләр. Мән һәмишә онлардан хәҹаләтли галдым. Онлар Ислама ҝөрә сәккиз ил мәнә инаныб өвладларыны Кәрбәла-5, Вәлфәҹр-8, Гүдс јолу, Фәтһүлмүбин, Бејтүлмүгәддәс вә диҝәр ағыр дөјүшләрә јолламышлар, мәзлум Имам Һүсејн ибн Әлинин ешгилә Сарәллаһ адлы бөјүк вә дәјәрли бир дивизија јаратмышлар. Бу дивизија кәсәрли гылынҹ кими дәфәләрлә халгымызын вә мүсәлманларын гәлбини севиндирмиш, кәдәрини арадан галдырмышдыр.\nƏзизләрим! Мән артыг илаһи тәгдирлә сизин араныздан ҝетмишәм. Мән сизи өз ата-анамдан, өвладларымдан, баҹы вә гардашларымдан чох севирәм. Чүнки онлардан чох сизинлә бир јердә олмушам. Үстәлик, мән онларын, онлар да мәним үрәј парчам олсалар да, варлығымы сизә вә Иран халгына нәзир етдијими гәбул етмишләр.\nКирманын һәмишә, сонадәк вилајәтә садиг галмасыны истәјирәм. Бу вилајәт Әли ибн Әбу-Талибин вилајәти, бу чадыр Фатимә Һүсејнинин чадырыдыр. Онун башына доланын. Сизин һамынызлајам. Билирсиниз ки, һәјатда сијаси рәнҝләрдән чох инсанлыға, дујғу вә фитрәтләрә фикир вермишәм. Мәни өзүнүздән билдијинизә, гардашыныз вә өвладыныз сајдығыныза ҝөрә һамыныза мүраҹиәт едирәм.\nВәсијјәт едирәм ки, бу дөнәмдә Ислам ингилабы вә Ислам республикасында тәрәннүм олунмуш Исламы тәнһа гојмајын. Исламы мүдафиә үчүн хүсуси диггәт вә сајыглыға еһтијаҹ вар. Сијаси мәсәләләрдә мөвзу Ислам, Ислам Республикасы, мүгәддәсләр вә вилајәти-фәгиһ олдугда билин ки, бунлар илаһи рәнҝләрдир вә илаһи рәнҝи һәр бир рәнҝдән үстүн тутун.\nШәһид аиләләринә мүраҹиәт\nӨвладларым! Гыз вә оғулларым! Шәһид өвладлары! Шәһидләрин ата вә аналары! Еј өлкәмизин нурлу чыраглары! Шәһидләрин вәфалы вә диндар баҹы-гардашлары вә һәјат јолдашлары! Бу дүнјада Гуран сәси кими раһатлыг тапдығым, өзүмә ән бөјүк мәнәви дајаг билдијим сәс бәзән һәр ҝүн үнсијјәтдә олдуғум шәһид өвладларынын, вүҹудларында ата-анамы һисс етдијим шәһид валидејнләринин сәси иди.\nƏзизләрим! Нә гәдәр ки, бу халгын өнҹүлләрисиниз, өз гәдринизи билин, шәһидинизи өзүнүздә јашадын. Гој сизи ҝөрән һәр кәс шәһидин өзүнү - мәнәвијјатыны, мөһкәмлијини вә диҝәр хүсусијјәтләрини һисс етсин!\nХаһиш едирәм һаггынызы һалал един вә мәни бағышлајын. Мән чохунузун, һәтта шәһид өвладларынызын да һаггыны там өдәјә билмәдим. Төвбә едир вә әфв диләјирәм.\nİстәјирәм ки, ҹәназәми шәһид өвладлары чијинләринә ҝөтүрсүнләр. Бәлкә онларын пак әлләри сајәсиндә Аллаһ Өз лүтфүнү мәнә шамил едәр.\nӨлкә сијасиләринә мүраҹиәт\nӨлкә сијасиләринә гыса бир сөзүм вар; һәм өзләрини ислаһатчы адландыранлара, һәм дә мүһафизәкар адландыранлара. Һәмишә әзијјәт чәкмишәм ки, биз үмумиликдә бәзән Аллаһы, Гураны, дәјәрләри унудур, һәтта гурбан веририк.\nƏзизләрим! Бир-биринизлә рәгабәт апараркән, мүбаһисә едәркән әмәлиниз, сөзүнүз, дискуссијаныз һәр һансы шәкилдә дини вә ингилабы зәифләтсә, билин ки, әзиз Ислам Пејғәмбәринин вә бу јолун шәһидләринин гәзәбинә ҝәлмисиниз. Сәрһәдләри ајырын. Бир олмаг истәјирсинизсә, бирлијин шәрти принсипләр үзәриндә ачыг консенсуса ҝәлмәкдир. Принсипләр чох дејил, бир нечә әсас мәсәләдән ибарәтдир:\n1 – Онларын бири вилајәти-фәгиһә әмәли етигаддыр; јәни онун нәсиһәтләрини ешидин, әсл дини вә елми тәбиб кими төвсијә вә тапшырыгларына үрәкдән әмәл един. Ислам Республикасында вәзифә гәбул етмәнин әсас шәрти вилајәти-фәгигә етигад вә әмәлдир. Мән нә тәндир вилајәти дејирәм, нә дә гануни вилајәт. Бунларын һеч бири вәһдәти һәлл етмир. Гануни вилајәт мүсәлман вә гејри-мүсәлман олан бүтүн халга аиддир. Әмәли вилајәт исә өлкәнин, өзү дә шәһид вермиш бир Ислам өлкәсинин мүһүм бир јүкүнүн алтына ҝирмәк истәјән мәсул шәхсләрә аиддир.\n2 – Ислам Республикасына, онун әхлаг вә дәјәрләрдән тутмуш халг вә Ислам гаршысында мәсулијјәтләрә гәдәр бүтүн әсасларына һәгиги етигад;\n3 – Бир кәндә башчы тәјин олунан кими кечмиш мүлкәдарларын хатирәсини ҹанландыранлары јох, әлитәмиз, инанҹлы вә халга хидмәтчи шәхсләри ишә ҝөтүрмәк;\n4 – Фәсадла мүбаризәни, коррупсија вә дәбдәбәдән узаг дурмағы һәјат тәрзинә чевирмәк;\n5 – Вәзифәсиндән асылы олмајараг, халга һөрмәт вә хидмәти ибадәт билмәк, өзүнү әсл хидмәтчи, дәјәрләрин тәблиғатчысы сајмаг, әсассыз бәһанәләрлә дәјәрләри бојкот етмәмәк. Мәсул шәхсләр ҹәмијјәти ата кими тәрбијә вә мүһафизә вәзифәләринә диггәт јетирсинләр, лагејдликлә, һиссләрә ҝөрә вә сәс газанмагдан өтрү ҹәмијјәтдә тәлаг вә фәсады јајмасынлар, аиләләри дағыдан характерләри дәстәкләмәсинләр. Һөкумәтләр аиләләрин мөһкәнмәсиндә вә дағылмасында мүһүм амилдирләр. Әҝәр принсипләрә әмәл олунса, һамы рәһбәр, ингилаб вә Ислам республикасы јолунда олар, даһа лајиглини сечмәк үчүн һәмин принсипләр әтрафында сағлам рәгабәт баш тутар.\nКорпусдакы гардашлара мүраҹиәт\nКорпусдакы әзиз вә фәдакар гардашлара вә ордудакы пасдарлара гыса хатырлатмам вар: Командир сечәркән бөһраны идарәетмә ҹәсарәтини вә гүввәсини мејар сечин. Тәбии ки, вилајәт мәсәләсинә тохунмурам. Чүнки силаһлы гүввәләрдә вилајәт мәсәләси хырда мәсәлә дејил, онун варлығынын әсасы вә тохунулмаз шәртдир.\nБашга бир мәсәлә дүшмәни, онун мәгсәд вә сијасәтләрини вахтында танымаг, вахтында гәрар гәбул едиб, вахтында һәрәкәтә кечмәкдир. Бунларын һәр һансы бири вахтында баш тутмаса, гәләбәнизә ҹидди тәсир едәҹәк.\nДин алимләринә вә бөјүк тәглид мүҹтәһидләринә мүраҹиәт\nҸәбһәләрин гырхиллик әсҝәриндән бөјүк дин алимләринә, ҹәмијјәтин маарифләнмәсинә, гаранлыгларын ајдына чыхмасына сәбәб олан дәјәрли тәглид мүҹтәһидләринә гыса бир месаж вар. Әсҝәриниз мүшаһидә гүлләсиндән ҝөрдү ки, бу гурулуша хәсарәт тохунса, бүтүн дин вә елм һөвзәләриндә уғрунда әзаб-әзијјәт чәкдијиниз дәјәрләр сырадан чыхаҹаг. Бу дөнәмләр бүтүн дөнәмләрдән фәрглидир. Әҝәр бу дәфә һаким олсалар, даһа Исламдан һеч нә галмајаҹаг. Доғру јол ингилабы, Ислам республикасыны вә фәгиһ рәһбәри һеч нәји нәзәрә алмадан дәстәкләмәкдир. Һадисәләр заманы Исламын үмиди олан сизләри нәјисә нәзәрә алмаға һеч ким вадар едә билмәмәлидир. Һамыныз имамы севир, јолунун доғрулуғуна инанырдыныз. Имамын јолу Америкаја гаршы мүбаризә, Ислам республикасыны вә империализмин зүлмү алтында галмыш мүсәлманлары фәгиһ рәһбәр бајрағы алтында дәстәкләмәкдир. Мән нөгсанлы ағлымла ҝөрүрдүм ки, бәзи шејтанлар һагг дону ҝејинәрәк тәглид мүҹтәһидләрини вә нүфузлу алимләри өз сөзләри илә сүкута вә нәјисә нәзәрә алмаға вадар етмәјә чалышырдылар вә чалышырлар. Һагг ајдындыр: Ислам республикасы, дәјәрләр, Имам Хомејнинин ирси олан вилајәти-фәгиһ. Бунлары ҹидди шәкилдә дәстәкләмәк лазымдыр. Мән һәзрәт Ајәтуллаһ Хаменеини чох мәзлум вә јалгыз ҝөрүрәм. Онун сизин көмәјинизә, дәстәјинизә еһтијаҹы вар. Сиз бөјүк алимләр сөзләринизлә, дәстәкләринизлә, онунла ҝөрүшләринизлә ҹәмијјәтә месаж вермәлисиниз. Әҝәр бу ингилаба хәсарәт тохунса, һәтта мәлун шаһын дөврү кими дә олмајаҹаг, һеҝемон гүввәләр халгы мүтләг динсизлијә вә дөнүшү олмајан дәрин азғынлыға сүрүкләјәҹәкләр.\nМүбарәк әлләриниздән өпүр, бу сөзләрә ҝөрә сиздән үзр истәјирәм. Буну һүзурунуза ҝәләрәк сөјләмәк истәјирдим, амма имкан олмады.\nӘлләриниздән өпән әсҝәриниз\nҺамыдан әфв диләјирәм\nГоншуларымдан, достларымдан вә һәмкарларымдан бағышланма вә әфв диләјирәм. Сарәллаһ дивизијасынын дөјүшчүләриндән, дүшмәнин ҝөзүнә тикан, јолуна сәдд олан әзәмәтли Гүдс гүввәләриндән, хүсусән дә гардашҹасына мәнә көмәк едәнләрдән һалаллыг вә әфв истәјирәм.\nМәнә хејирхаһлыгла, гардашҹасына, өвлады кими көмәк едән вә гардашларым кими севдијим Һүсејн Пурҹәфәринин адыны чәкмәјә билмәрәм. Онун аиләсиндән, бүтүн дөјүшчү вә мүҹаһид гардашларымын әзијјәтә салдығым аиләләриндән үзр истәјирәм. Әлбәттә, Гүдс ганадындакы бүтүн гардашлар мәни өз гардашлары кими истәјиб көмәк етмишләр; о ҹүмләдән мәнә сәбир вә мәтанәтлә дөзмүш әзиз гардашым Сәрдар Гаани.\n1698 дәфә бахылыб\nИсраил гүввәләринин Ҹенин дүшәрҝәсинә сызмасынын гаршысы алыныб\nЛачында минаја дүшән фәһлә вәфат етди, ҹинајәт иши башланды\nБакыда ишғалчы Исраилин сәфирлији гаршысында аксија - Видео\nБејнәлхалг Гүдс ҝүнүндә "Мәсҹидүл-Әгса"да мөһтәшәм ҹүмә намазы гылынды\nИки фәргли Әрдоған\nИран Ислам Республикасында "Бејнәлхалг Гүдс Ҝүнү" јүрүшләри - Видео-Фотолар\nМакрон помидор "атәшинә" тутулду - Видео\nАјәтуллаһ Нури Һәмәданинин Гүдс ҝүнү мүнасибәтилә бәјәнаты\nДөјүшә һазыр ордумуз јохдур - Санду\nКечмиш арвадыны балталады\nКимсә мүдахилә етсә, илдырымсүрәтли ҹаваб олаҹаг - Путин\nӘфганыстандакы террор һүҹумларында сионистләрин ролу\n“Сизи алдадыблар, ҹәнаб Баш катиб”- Путин\nӘрәбистан режими Мәккә вә Мәдинәдә минләрлә Ислам абидәсини мәһв етмәји планлашдырыр\nАБШ-да шәнлик заманы атышма - өлән вә јаралылар вар\nИрагда АБШ базасы ракетлә вурулду\nАБШ вә Британија сүлһә имкан вермир\nЛавров: Нүвә мүһарибәси риски...\nТүркијәнин Ирагын шималына тәҹавүзүнүн пәрдәархасы\nРусија С-500-ләрин күтләви истеһсалына башлады\nПутин доғру дејир, санксија...\nДүнјанын ән јашлы гадыны дүнјасыны дәјишди\nАмерика вә Авропада Фәләстинә дәстәк нүмајишләри – Фотолар\nРАМАЗАН АЈЫНЫН СОН ҸҮМӘСИ - ГҮДС ҜҮНҮ\n“WһатсАпп”а јени функсија әлавә едилиб\nРусија АБШ-дан ҝөндәрилән силаһларын олдуғу анбары вурду\nРусијаја гаршы... - Кафиеро\nСионистләрин ҝөзүндә чөп олан бејнәлхалг “Гүдс ҝүнү”\nГүдс ҝүнү Ислам ҝүнүдүр\nГәззадан ишғалчы Исраилә ики ракет бурахылды\nКаммер: Авропа рус газы олмадан 6 ај дөзә биләр\nРус сәфирдән Италијаја хәбәрдарлыг\nОн минләрлә фәләстинли Мәсҹидүл-Әгсада: "Хејбәр Хејбәр еј Јәһуд"\nБакыда полис өзүнү вә нишанлысыны өлдүрүб\nАмериканын мәшһур һәрби ҝәмисиндә интиһарларын сајы артыр\nМариуполда 4 азәрбајҹанлы һәлак олду, 1-и иткин дүшдү\nГәдр ҝеҹәси сәдәгә, тәсбиһ вә намазынын бәзи саваблары\nБу ил ушаглара ән чох гојулан адлар ачыгланыб\nНә олурса олсун, Русија илә... - Чин\nКәлбәҹәрдә һәрбчимиз минаја дүшдү\nАБШ мәтбуаты: Иран ордусу јени "интиһар" дронларыны нүмајиш етдириб\nҺәмјерлисини үрәјиндән бычаглады


Q=7	C=3	SS=0	LS=3	PS=0	DC=0	LC=0	SD=0	BS=2	G0=9	G1=7	G2=7	DLID=az_RU	BODY=Вәрдишләр. Тәслим олмајын\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Самоа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар варај газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Ајакучо) кечуа (Куско) кинјаруанда кирунди кореја коса латыш лингала лози луганда малагаси малајалам маратһ маҹар ндебеле (Зимбабве) оромо пангасинан полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк урду фин франсыз хорват чех чибемба читонга чичева шона јао јапон јоруба јунан ҝүрҹү һилигајнон һинд әрәб\n3 Тәслим олмајын\nДејиләнә ҝөрә, һансыса јахшы вәрдишә там наил олмаг үчүн 21 ҝүн тәләб олунур. Әслиндә исә тәдгигатлар ҝөстәрир ки, һансыса дәјишиклик етмәк үчүн кимәсә аз, кимәсә даһа чох вахт лазым ҝәлир. Бәс бу, сизи һәвәсдән салмалыдыр?\nМәсәлән, тәсәввүр един ки, сиз һәфтәдә 3 дәфә идманла мәшғул олмаг истәјирсиниз.\nБиринҹи һәфтә мәгсәдинизә чатырсыныз.\nИкинҹи һәфтә бир ҝүн аз — 2 дәфә идман едирсиниз.\nҮчүнҹү һәфтә 3 дәфә идман етмәк јенидән алыныр.\nДөрдүнҹү һәфтә ҝүҹ-бәла илә 1 дәфә едә билирсиниз.\nБешинҹи һәфтә исә јенидән мәгсәдинизә наил олурсунуз вә һәмин ҝүндән етибарән бу, сиздә вәрдиш һалыны алыр.\nБир вәрдишә јијәләнмәк үчүн сизә 5 һәфтә лазым олду. Бәлкә дә, бу вахт сизә узун ҝәлә биләр, амма әсас одур ки, сонда сиз истәјинизә наил олаҹагсыныз.\nМҮГӘДДӘС КИТАБДАН АЈӘ: «Салеһ једди дәфә јыхылар, јенә галхар» (Мәсәлләр 24:16).\nАллаһын Кәламы бизи тәслим олмамаға тәшвиг едир. Әсас нә гәдәр јыхылмағымыз јох, нечә дәфә ајаға галха билмәјимиздир.\nӘсас нә гәдәр јыхылмағымыз јох, нечә дәфә ајаға галха билмәјимиздир\nӘҝәр мәгсәдинизә дәрһал чата билмирсинизсә, дүшүнмәјин ки, бу, сиздә һеч вахт алынмајаҹаг. Унутмајын ки, белә вәзијјәтләрдә уғурсузлуглар гачылмаздыр.\nФикринизи әлдә етдијиниз мүсбәт нәтиҹәләрә ҹәмләјин. Мисал үчүн, ушагларынызла даһа јахшы рәфтар етмәјә чалышырсынызса, өзүнүзә белә бир суал верин: «Ахырынҹы дәфә нә вахт ушагларымын үстүнә гышгырмаг истәјәндә өзүмү әлә алдым? Нә едә биләрәм ки, бу, мәндә јенидән алынсын?» Бу ҹүр суаллар сизә көмәк едәҹәк ки, фикринизи мәнфи јох, мүсбәт нәтиҹәләрә ҹәмләјәсиниз.\nБилмәк истәјәрдиниз, Мүгәддәс Китабдакы ајәләр һәјатынызын диҝәр саһәләриндә, мәсәлән, нараһатлығын өһдәсиндән ҝәлмәкдә, аилә сәадәтини тапмагда, әсл хошбәхтлијә јетишмәкдә неҹә көмәк едә биләр? Бунун үчүн Јеһованын Шаһидләри илә әлагә сахлајын вә ја jw.org сајтыны зијарәт един.\n«Нәзәрин ирәли зилләнсин» (Мәсәлләр 4:25).\n«Архада галан шејләри унудуб, ирәлидәки шејләрә ҹан атараг һәдәфә доғру... гачырам» (Филиппилиләрә 3:13, 14).


Q=1	C=1	SS=0	LS=0	PS=0	DC=0	LC=0	SD=0	BS=1	G0=76	G1=55	G2=23	DLID=az_RU	BODY=СИЈАСәТ Вә МҮГәДДәСЛИК - Аллаһын елчиси\nИКИ СИЈАСәТИН ФәРГИ\nСИЈАСәТ Вә МҮГәДДәСЛИК\nШүбһә јарана биләр ки, сијаси гурулуш вә һөкумәт рисаләт һәдәфләриндән ола билмәз. Чүнки пејғәмбәрләрин ән бөјүк иши халгын мә’нәвијјат вә паклығына диггәт ҝөстәрмәкдир. Бу исә чиркин сијасәтлә ујушмушр вә пејғәмбәрләрин паклыға чағырышы бу сајаг сијасәтлә бир чәрчивәјә сығышмыр.\nБу сөз пејғәмбәр јолунун давамчылары, руһанијјәт һаггында да дејилир ки, руһаниләрин сијаси ишә мүдахиләси онларын мүгәддәслији илә бир араја сығмыр. Руһаниләрин сијасәт мејданына ҝәлиши онларын мүгәддәслијини сөнүкдүрүр, е’тибарларыны азалдыр. Чүнки пејғәмбәрләр вә руһаниләр мүгәддәслик ҹарчысыдырлар. Сијаси долашыглар онлара зәрбә вурур. Бу һәдәфин тә’мининдә онларын һифзи даһа да өнмәлдир. Башга сөзлә, пејғәмбәр вә руһаниләрин сөзүнү кәсәрли едән онларын паклығыдыр. Онлар бу үстүнлүјү итирирләрсә, ҹәмијјәтин саир тәбәгәләри кими е’тибардан дүшәрләр.\nЈухарыда дејиләнләр бир чох хејирхаһлар вә бә’зи зијалылар, еләҹә дә дүшмәнләр тәрәфиндәндир. Һәтта бә’зи зијалылар билдирирләр ки, әҝәр зијалы өз сөзүнү тә’сирли ҝөрмәк, ҹәмијјәтин һәјатында иштирак етмәк истәјирсә, сијасәтдән узаг олмалыдыр. Ҝуја сијасәтдән бир кәнарда мәдәнијјәтлә мәшғул олмаг шәхсијјәти горујур. Сијасәтдән горунмагла сөзүн нүфузу гијмәтләнир. Бу һалда онлар да ҹәмијјәтә һаким олурлар. Бә’зиләри јазыр ки, зијалылар таҹсыз һакимләрдир вә онларын таҹсыз олмасы сөзләринин нүфузуна сәбәб олур.\nәввәлки бөлмдә гејд едилән шүбһәләрә ҹаваб олараг демәк олар ки, бурада ади сијасәтлә дини сијасәт гатышыг салыныр. Сијасәтин елә бир формасы вар ки, мәгсәдә чатмаг үчүн бүтүн васитәләрдән истифадә едилир. Һансы ки, белә бир форма динлә, тагва илә, мүгәддәсликлә ујғун дејилдир. Дини сијасәт исә тамам башга бир фомадыр. Бу сијасәтдә ҹәмијјәтә дүзҝүн рәһбәрлик, ону илаһи һәдәфләрә истигамәтләндирмәк, мәдәни дирчәлиш, рифаһ вә иҹтимаи әдаләтин тә’мини нәзәрдә тутулур. Белә бир сијасәтдә дин вә мүгәддәслик горунур. Әҝәр дин гылынҹ ҝөтүрмәји әмр етмишсә, бу мүгәддәсликдән чыхмаг дејил. Бәлкә дә, Аллаһ јанында ән мүгәддәс иш елә бу јолда өлмәк вә өлдүрмәкдир. «әлинин зәрбәси сәгәлејн ибадәтиндән үстүндүр» («Бәһар» 39-ҹу сәһ). Еләҹә дә, инфаг (сәдәгә вермәк) етмәк ибадәтлә, мүгәддсликлә зидд дејил. Инфаг өзү ибадәтдир. «Маидә» сурәсиндә бујурулур: «Ибадәт һалында зәкат верәрләр».\nБәли, сијасәт гејд едилән хүсусијјәтләрлә јанашы олмалыдыр. Әслиндә дини мүгәддәслик өзү о заман дәјәрли олур ки, иҹтимаи вә сијаси дәјәрләри әһатә етсин. сәһв дүшүнҹә тәрзи шүбһәләр доғурур ки, иҹтимаи мәс’улијјәтләр мүгәддәсликлә бир араја сығмаз, мүгәддәс шәхс сијасәтә гатышмагла паклығыны әлдән верәр. Бурада мүгәддәсликлә тәркидүнјалыг (инзива) гатышдырылыр. Һансы ки, бир кәнара чәкилиб, тәркидүнјалыға гатылмаг Аллаһ тәрәфиндә бәјәнилмир. Она ҝөрә дә белә бир мөвге әсассыздыр. Бу руһијјә башгасыны дөјүш мејданына өтүрүб, бир кәнарда тамашаја дајанмагдыр.\nИлаһи вәһјә бу мүнасибәт Бәни-исраил руһијјәси вә мәдәнијјәтиндән гајнагланыр. Онлар өз илаһи рәһбәрләри Муса (ә) дедиләр: Сән өз Аллаһынла бирҝә фир’онларла дөјүшә ҝет, биз тамаша едирик. Онлара галиб ҝәлсәниз, сизә әһсән дејәҹәјик. («Маидә» 24). Илаһи вәһј инсанлары мә’сум билир. Пејғәмбәрләр вә онларын вариси олан руһаниләр дә өзләринә вәһјә әсасән өһдәлик ҝөтүрмүшләр. Вәһј гаршысында ҝушәнишинлик мүгәддәслик дејил. Дини сијасәтдә һеч бир чиркинлик јохдур. Һәзрәт Пејғәмбәрин (с), имам әлинин (ә) сијаси рәһбәрилјиндә бир гүсур олсајды, мә’сум инсанлар бу ишә гошулмаздылар. Белә бир сијасәт чиркинлик јох, ифтихардыр. Бундан да бөјүк бир ифтихар ола биләрми ки, инсан мүһүм сијаси мә’сулијјәтләри гәбул етмәклә халг үчүн јарысын, халгын һәјатынын илаһилијиндә, инкишафында бир рол ојнасын?! Ујғун бахыш сијасәти чиркин билмәкдә јанылдығы кими, мүгәддәслији дә тәркидүнјалыг кими гәбул етмәклә јанылыр. Бу ики фикирин һеч бири дини маарифлә ујғун дејил. Дини сијасәт намаз, һәҹҹ, ҹәһад кими мүгәддәсдир. Гәзавәт оруҹ вә е’тикаф кими, мүһакимә, мәсҹид вә мә’буд кими мүгәддәсдир. Тахтда отуруб, нәфси боғараг халга јанмаг бир һүнәрдир. Бир дәрәнин дибиндән мүгәддәслик шүары сөјләмәк исә мөвһуматдыр!\nОна ҝөрә дә пејғәмбәрләрин сијасәти диҝәр сијасәтләрдән көклү сурәтдә фәргләнир. Пејғәмбәрлә һакимијјәтә ҝәләркән инсани вә илаһи дәјәрләри ҝөрмәзлијә вурмур, гејри-сағлам үсуллардан фајдаланмырлар. Һакимијјәти горумаг хатиринә мә’нәви дәјәрләр тапдаланмыр. Онларын мәгсәди дәјәрләри горумагдыр вә сијасәт дә бу мәгсәдә хидмәт едир. Сијасәт өзү бир мәгсәд дејил вә онун наминә дәјәрләрә ҝөз јумулмур. Ики сијасәтин мүһүм фәрги будур.\nГәрб зијалыларынын гәләминдән чыхмыш диҝәр бир шүбһә будур ки, сијаси гурум мүтәхәссисләрә мөһтаҹдыр. Һансы ки, илаһи сијаси гурум фәрдин гәрарына әсасланыр. Елә буна ҝөрә дә фәрди гәрар истибдад кими тәнгид едилир. Бу бахыш бу ҝүнкү дүнјанын гәбул етдији демократија вә халгын иштиракы илә ујғунсузлуг тәшкил едир. Һазырки мүтәрәгги дүнја халгын өз мүгәддәратыны тә’јин етмәсини демократијанын бөјүк уғурларындан һесаб едир. Бу үсул бәшәр мәдәнијјәти вә инсанын азадлыг истәкләри илә там ујғундур. Илаһи низам исә бу өлчүләрә сығышмыр вә онун ҝәләҹәји хош тәәссүрат јаратмыр. Чүнки онун нәтиҹәси бир фәрдин истибадады вә һәмин дини истибдаддыр.\nБу фикрин гаршысында е’тираз етмәк олар ки, истибдад фәрдин гәрарындан доғмур. О, халгын истәкләринә диггәтсизликдән јараныр. Истибдад нәфс истәкләриндән, бир шәхс вә ја о шәхсин әтрафынын мәнафеләриндән доғур. Чыхарылмыш гәрар халгын исәткләрини ифадә едирсә о дүзҝүн гәрардыр – фәрги јохдур ки, ујғун гәрары бир фәрд вә ја ҹәмијјәт чыхармышдыр. Сон гәрары ләјигли бир шәхсин өһдәсинә гојан илаһи гурулуш шәхси истәкләрин ифадәси ола билмәз. Хәта вә ҝүнаһдан узаг олан пејғәмбәр вә имамлар гәрар чыхараркән һеч вахт өз нәфси истәкләринә әсасланмамышлар.\nБу да вар ки, дини сијасәтчиләр фәзиләтли вә мә’нәвијјатлы олур, өз дөврләринин мәсәләләри илә там таныш олурлар. Һәмин аҝаһлыгла ҹәмијјәтин зиддинә гәрар чыхарылмасы мүмкүн дејил.\nБуну да гејд етмәклијик ки, дини рәһбәрләрин дә мүдиријјәти мүхтәлиф саһәләр үзрә мүтәхәссисләрин рә’јинә ујғун һәјата кечирилир.\nПејғәмбәр вә имам вариси олан вәлијје-фәгиһ (рәһбәр) үчүн әсаслы хүсусијјәтләр мүәјјәндир. Онун ән әсас хүсусијјәти әдаләтдир. Әдаләт нәфс истәкләринә гаршы бир манеәдир. Диҝрә бир хүсусијјәт мүдриклик вә мүдиријјәтдир. Бу да фәрди гәрары истибдад рәнҝиндән горујур. Башга бир хүсусијјәт мүтәхәссисләрлә мүшавирәдир вә бу мүшавирә истибдад үчүн бүтүн гапылары бағлајыр. Сијаси мүдиријјәтдә мәркәзләшмиш гәрара ҝәлмәдән әлавә үстүн хүсусијјәти одур ки, салеһ фәрд (рәһбәр) мүтәхәссисләрин рә’ји әсасында халгын хејри үчүн өз нәзәрини билдирир. Әҝәр фәрд әдаләт мәһвәриндән чыхыб, зәррәҹә бир сәһв бурахарса, онун гәрары е’тибарсыз олар вә һәмин фәрд рәһбәрлик мәгамындан узаглашдырылар.\nИлаһи һөкумәтдә нәинки истибдадлыг јохдур, әксинә мүһүм мүсбәт хүсусијјәтләрдән бири будур ки, мүдиријјәтин бариз әламәти олан ҝүҹ мәркәзләшмәси бу һөкумәтдир. Мүтәхәссисләрә әсасланараг гәрарчыхарманын мәркәзләшмәси вә аҝаһ, лајиг бир фәрдин мүдиријјәти парчаланманын гаршысыны алыр. Шура (ҹәм) шәкилдә мүдиријјәт ән мүвәффәгијјәтсиз рәһбәрлик үсулудур. Әлбәттә ки, мүтәхәссисләрлә мәсләһәтләшмә чох јахшы ишдир вә тәрәгијјә сәбәб олар. Буна ҝөрә дә илаһи һөкумәт мөвзусу әтрафында јарадылан шүбһәләр фајдасыздыр вә бу гурулуш танымамагдан јараныр. Бу мүһүм мәс’улијјәт шүбһәсиз ки, илаһи пејғәмбәрләрин һәдәфләриндәндир.


Q=13	C=11	SS=2	LS=1	PS=1	DC=0	LC=0	SD=0	BS=0	G0=45	G1=34	G2=17	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар варај газах гырғыз еве ермәни естон ефик зулу ибо иврит илок инҝилис исланд испан италјан каонде каталан кинјаруанда кирунди кореја коса латыш лингала лози луганда малагаси малајалам маҹар ндебеле (Зимбабве) оромо пангасинан папјаменто (Аруба) папјаменто (Күрасао) полјак португал пәнҹаб румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви телугу тетум (Дили) тигре ток-писин тсонга тумбука түрк фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nМҮСАҺИБӘ | РАҸЕШ КАЛАРИЈА\nИНҜИЛТӘРӘНИН Нјукасл Университетинин профессору Раҹеш Каларија 40 илдән артыгдыр ки, инсан бејнинин тәдгигаты илә мәшғулдур. Әввәлләр тәкамүлә инанан бу алим сонралар бахышыны дәјишир. Бу мәгаләдә сизә Раҹеш Каларијанын өз иши вә әгидәси барәдә «Ојанын!» журналынын мүхбиринә вердији мүсаһибәни тәгдим едирик.\nДиндар аиләдә бөјүмүсүнүз?\nАтам һиндистанлыдыр. Анам да һиндлидир, амма Угандада доғулуб. Биз Кенијанын пајтахты Најробидә јашајырдыг. Аиләдә үч ушаг идик, ортанҹыллары мән идим. Аиләмиздә һинду дининин адәт-әнәнәләринә бөјүк өнәм верилирди. Гоншуларымызын чоху һинду иди.\nНеҹә олду ки, елмлә марагланмаға башладыныз?\nМәни һәмишә һејванат аләми марагландырыб. Һејванлары сејр етмәк үчүн достларымла тез-тез тәбиәт гојнуна чыхардыг. Әввәл-әввәл бајтар ҹәрраһ олмаг истәјирдим. Амма техники коллеҹи гуртарандан сонра тәһсилими патолоҝија истигамәтиндә давам етдирмәк гәрарына ҝәлдим вә Инҝилтәрәнин Лондон Университетинә дахил олдум. Сонра инсан бејнинин тәдгиги үзрә ихтисаслашдым.\nАлдығыныз биликләр дини бахышларыныза тәсир етдими?\nБәли. Елми өјрәндикҹә һинду дининин һејванлара, бүтләрә ситајиш кими мифик инанҹ вә ајинләри мәнә мәнтигсиз ҝәлирди.\nСизи тәкамүлә инандыран нә олмушду?\nУшаглыг илләримдә әтрафымдакы инсанларын чоху инсан тәкамүлүнүн Африкада башладығына инанырды вә бу мөвзу һагда тез-тез мәктәб дәрсләриндә данышылырды. Һәмчинин мүәллимләр вә университет профессорларынын данышыгларындан елә тәәссүрат јаранырды ки, бүтүн мөтәбәр алимләр тәкамүлә инаныр.\nНеҹә олду ки, һәјатын мәншәјинә бахышыныз дәјишди?\nБир нечә ил иди, биолоҝија вә анатомијаны өјрәнирдим. Бир ҝүн тәләбә јолдашларымдан бири мәнә деди ки, Јеһованын Шаһидләри она Мүгәддәс Китабы өјрәдир. Мәни мараг бүрүдү. Бир дәфә Јеһованын Шаһидләри бизим коллеҹин акт залында ибадәт мәҹлиси кечирирдиләр, мән бу мәҹлисә ҝетмәк гәрарына ҝәлдим. Сонра онлардан ики нәфәр мәнә бәзи Мүгәддәс Китаб тәлимләрини изаһ етди. Онларын Јараданла вә һәјатын маһијјәти илә бағлы ҝәтирдији дәлилләр мәнә мәнтигли ҝәлди, һеч дә мифик нағыл кими сәсләнмирди.\nТибби тәһсилиниз јарадылыша инамынызы сарсытмады ки?\nӘксинә. Анатомијаны өјрәндикҹә ҹанлыларын гурулушунун неҹә мүрәккәб вә гүсурсуз олдуғуну ҝөрүрдүм. Һеч ҹүр ағлыма сығышдыра билмирдим ки, бу ҹүр мүрәккәблик ади тәсадүф нәтиҹәсиндә әмәлә ҝәлә биләр.\nКонкрет мисал ҝәтирә биләрсиниз?\nИнсан бејнинин тәдгиги илә гырх илдән чохдур мәшғул олсам да, бу органын гурулушу һәлә дә мәни һејран гојур. Бејин инсанын тәфәккүр вә јаддаш мәркәзи, бүтүн организмин команда мәнтәгәсидир. Бүтүн һиссијјат органларынын говшағыдыр. Бејин организмин һәм дахилиндән, һәм дә хариҹиндән ҝәлән сигналлары тәһлил едәрәк гәрар верир.\nБејин мүрәккәб кимјәви гурулушу вә нејрон (бејнин әсас һүҹејрәләри) шәбәкәләри сајәсиндә фәалијјәт ҝөстәрир. Инсан бејни милјардларла нејрондан ибарәтдир. Нејронлар бир-биринә аксон адланан узун лифләр васитәсилә мәлумат ҝөндәрир вә дендрит адланан лифләр васитәсилә мәлуматы гәбул едир. Дендритләр шахәләнәрәк нејрона минләрлә диҝәр нејронла әлагә гурмаг имканы верир. Нәтиҹәдә бејиндәки үмуми әлагәләрин сајы астрономик рәгәмләрә чатыр. Мараглысы исә одур ки, нејрон вә дендритләрдән тәшкил олунмуш бу «сых мешә» гармагарышыг дејил, низамлыдыр. Мән буну даһи әсәр адландырардым.\nБир аз әтрафлы даныша биләрсиниз?\nБејиндәки шәбәкәләнмә ана бәтниндә башлајараг ушаг доғуландан сонра да давам едир. Бу чох низамлы просесдир. Нејрондан лифләр чыхараг диҝәр нејронларла әлагә јаратмаг мәгсәдилә онлара доғру узанмаға башлајыр. Бәзән нејронлар арасындакы мәсафә бир нечә сантиметрә чатыр ки, бу да һүҹејрә сәвијјәси үчүн нәһәнҝ бир мәсафәдир. Буну да дејим ки, «сәјаһәтә чыхан» лифин һәдәфи јалныз мүәјјән нејрон јох, бу нејронун конкрет һиссәси ола биләр.\nЛифи нејрона доғру кимјәви маддәләр истигамәтләндирир. Бу маддәләр јол нишаны кими, санки, «дајан», «ҝет», «дөн» ҝөстәриши верир. Ҝөстәришсиз лифләр јолу азарды. Бүтүн просес әсасыны ДНТ-дәки мәлуматдан ҝөтүрәрәк мүкәммәл идарә алтында кечир.\nБунунла белә гејд етмәк лазымдыр ки, бејнин инкишафы вә фәалијјәти илә бағлы биликләримиз һәлә чох ибтидаи сәвијјәдәдир, мәсәлән, јаддашын, һиссләрин, дүшүнҹәнин јаранмасы барәдә биликләр. Бејнин һејрәтамиз фәалијјәти вә инкишафыны бир кәнара гојсаг, садәҹә онун ишләмәк габилијјәти мәним үчүн кифајәтдир ки, онун архасында үстүн зәка Саһибинин дурдуғуну ҝөрүм.\nНәјә ҝөрә Јеһованын Шаһиди олдунуз?\nЈеһованын Шаһидләри мәнимлә данышанда Мүгәддәс Китабын Аллаһдан олдуғуна сүбутлар ҝәтирдиләр. Мәсәлән, онун елми мәсәләләрдә дәгиг олдуғуну, ҝәләҹәји тәсвир едән ајәләрин дәгигликлә јеринә јетдијини ҝөстәрдиләр. Һәмчинин Мүгәддәс Китабдакы бујруглар инсанын һәјатыны ҝөзәлләшдирир. Өз һәјатым буна бир мисалдыр. Јеһованын Шаһиди олдуғум ҝүндән, 1973-ҹү илдән бу јана Мүгәддәс Китаб һәјат јолунда мәнә бәләдчи олуб. Одур ки, мән чох мәналы вә хошбәхт өмүр јашајырам.


Q=11	C=11	SS=4	LS=0	PS=0	DC=1	LC=0	SD=0	BS=0	G0=48	G1=30	G2=15	DLID=az_RU	BODY=Пул нараһатчылығы. Өһдәсиндән неҹә ҝәлә биләрик?\nИки ушаг атасы Пол бөлүшүр: «Өлкәмизи бүрүјән сүрәтли инфлјасијадан сонра һәр шеј баһалашды вә гида чатышмамазлығы јаранды. Биз саатларла нөвбәдә дурурдуг, амма нөвбә бизә чатана кими артыг һеч нә галмырды. Аҹлыгдан инсанлар бир дәри, бир сүмүк галмышды, һәтта бәзиләри әлдән дүшүб күчәнин ортасында јерә јыхылырдылар. Зәрури шејләрин гијмәти беш-он гат артмышды. Ахырда јерли валјутанын дәјәри тамам өлдү. Банк һесабым, сығортам, тәгаүдүм, һамысы батды».\nПол баша дүшүрдү ки, аиләсинин аҹындан өлмәмәси үчүн һикмәтли олмалыдыр (Мәсәлләр 3:21). О дејир: «Мән електрик хәтләринин гурашдырыҹысы вә тәмирчиси идим. Бунунла белә, маашы аз олса да, һәр ишә разы идим. Бәзиләри мәнә пул әвәзинә әрзаг вә ја мәишәт әшјалары верирди. Әҝәр бири мәнә дөрд әдәд сабун верәрдисә, онун икисини истифадә едирдим, икисини исә сатырдым. Бу јолла ахырда 40 ҹүҹәм олду. Онлары бөјүдүб сатдым, әвәзиндә исә јенә 300 ҹүҹә алдым. Сонра 50 ҹүҹәни 50 килограмлыг ики кисә гарғыдалы унуна дәјишдим. Бу кисәләрлә һәм өз аиләми, һәм дә бир нечә башга аиләни хејли доландырдым».\nПол һәмчинин баша дүшүрдү ки, белә вәзијјәтдә ән ағыллы һәрәкәт Аллаһа ҝүвәнмәкдир. Һәгигәтән дә, Аллаһын бујругларыны јеринә јетирәндә О, көмәјимизә чатыр. Ҝүндәлик еһтијаҹларымызла бағлы Иса Мәсиһ демишди: «Һәддиндән артыг нараһат олмағы гуртарын, чүнки... сизин Атаныз бунлара еһтијаҹ дујдуғунузу билир» (Лука 12:29—31).\nӘфсуслар олсун ки, Аллаһын гаты дүшмәни Шејтан инсанларын әксәријјәтини маддијјат далынҹа гачмаг тәләсинә салыб. Инсанлар лазым олду-олмады һәр шејә ҝөрә нараһат олур вә әслиндә еһтијаҹ дујмадыглары шејләри алмаг үчүн «өзләрини өлдүрүрләр». Чохлары борҹа ҝирир вә борҹ аланын борҹ верәнә нөкәр олдуғуну өз аҹы тәҹрүбәләриндән ҝөрүрләр (Мәсәлләр 22:7).\nБәзи инсанлар фаҹиәви гәрарлар верирләр. Пол дејир: «Гоншуларымызын чоху аиләләрини, дост-танышларыны гојуб “јахшы һәјат” сорағында хариҹи өлкәјә ҝетдиләр. Бәзиләри һәтта гануни мүһаҹир сәнәдләри олмадан ҝетмиш вә иш тапа билмәмишләр. Чох вахт онлар полисдән гачмалы вә күчәләрдә јатмалы олурдулар. Онлар һәр шеји өз билдикләри кими етдиләр. Биз исә Аллаһын көмәји сајәсиндә үзләшдијимиз мадди чәтинликләрин өһдәсиндән аиләликҹә ҝәлдик».\nИСА МӘСИҺИН МӘСЛӘҺӘТИНӘ ӘМӘЛ ЕДИН\nПол сөзүнә давам едир: «Иса пејғәмбәр демишди: “Буна ҝөрә дә һеч вахт сабаһкы ҝүн үчүн нараһат олмајын, чүнки сабаһкы ҝүн өзү илә јени гајғылар ҝәтирәҹәк. Һәр ҝүнүн дәрди өзүнә бәсдир”. Аллаһдан чох шеј истәмирдим, бирҹә дуа едирдим ки, аҹындан өлмәјәк дејә, буҝүнлүк рузимизи версин. Иса Мәсиһин вәд етдији кими, Аллаһ көмәјимизә чатды. Дүзү, һәмишә һәр истәдијимизи ала билмирдик. Мәсәлән, бир дәфә нөвбәјә дурмушдум, анҹаг билмирдим нә сатылыр. Јахынлашанда ҝөрдүм ки, гатыг сатылыр. Мән гатығы һеч севмирәм. Амма бу да јемәкдир, биз һәмин ҝеҹә елә ону једик. Шүкүр Аллаһа, бүтүн бу кешмәкешли вахт әрзиндә аиләм һеч вахт аҹгарына јатмајыб *.\nАллаһ сөз верир: «Сәни һеч вахт атмарам, һеч вахт тәрк етмәрәм» (Ибраниләрә 13:5).\nИнди бабат доланырыг. Амма башымыза ҝәләнләрдән өјрәндик ки, нараһатчылығын ән јахшы дәрманы Аллаһа ҝүвәнмәкдир. Јеһова * Аллаһы разы салдығымыз тәгдирдә О, һәр заман бизим гејдимизә галаҹаг. Биз Зәбур 34:8 ајәсиндәки: “Дадын, ҝөрүн неҹә ҝөзәлдир Јеһова, Она сығынан нә бәхтијардыр!” сөзләринин һәгигилијини өз ҝөзләримизлә ҝөрдүк. Бунун сајәсиндә биз артыг мадди чәтинликләрлә үзләшмәкдән гохмуруг.\nАллаһ садиг бәндәләринә ҝүндәлик рузи тапмаға көмәк едир\nИнди биз баша дүшүрүк ки, өлмәмәк үчүн инсана пул, иш јох, гида лазымдыр. Биз Аллаһын нөвбәти вәдинин ҝерчәкләшәҹәји вахты сәбирсизликлә ҝөзләјирик: “Јердә чөрәк бол олаҹаг”. Һәләлик исә “јемәјимиз, палтарымыз варса, бунлара гане олаҹағыг”. Аллаһын Кәламындакы нөвбәти сөзләр бизә ҝүҹ верир: “Һәјатынызда пулпәрәстлијә јер вермәјин, нәјиниз варса, она гане олун, чүнки Аллаһ дејиб: “Сәни һеч вахт атмарам, һеч вахт тәрк етмәрәм”. Буна ҝөрә дә биз ҹәсарәтлә дејирик: “Јеһова дајағымдыр, әсла горхмарам”» *.\nПолун аиләси кими Аллаһын јолу илә ҝетмәк үчүн әсил иман ҝәрәкдир (Јарадылыш 6:9). Истәр инди, истәрсә дә ҝәләҹәкдә ҹидди мадди чәтинликләрлә үзләшәк, Полун иманындан вә ағылла давранмасындан чох шеј өјрәнә биләрик.\nБәс нараһатчылығымыза аиләмиздәки проблемләр сәбәб олурса, онда неҹә?\n^ абз. 9 Мәтта 6:11, 34 ајәләринә бахын.\n^ абз. 10 Мүгәддәс Јазылара әсасән, Аллаһын ады.\n^ абз. 11 Зәбур 72:16; 1 Тимутијә 6:8; Ибраниләрә 13:5, 6 ајәләринә бахын.\nПул зәрури еһтијаҹларымызы өдәмәк үчүн бизә лазымдыр, амма һәјатда ән бөјүк мәмнунлуғу пулла әлдә едилмәси мүмкүн олмајан шејләр верир.


Q=13	C=0	SS=0	LS=13	PS=0	DC=0	LC=0	SD=0	BS=5	G0=0	G1=0	G2=0	DLID=az_RU	BODY=Иран Суријада, динҹ әһалијә гаршы кимјәви силаһ истифадә едилмәсини гынады\nAprel 6, 2017 - 11:09 PM\nХариҹи ишләр Назирлијинин сөзчүсү Бәһрам Гасыми, Иран рәһбәрлијинин, Суријада кимјәви силаһ истифадә едәнләри шиддәтлә гынадығыны ачыглады.\nРусија Мүдафиә Назирлији мәлумат вериб ки, апрелин 4-дә сәһәр саатларында Хан-Шејхунун шәрг һиссәсиндә Сурија авиасијасы террорчуларын мөвгеләринә зәрбә ендириб. Нәтиҹәдә террорчулар тәрәфиндән Ирага ҝөндәрмәк үчүн нәзәрдә тутулмуш, еләҹә дә Һәләбдә тәтбиг олунан зәһәрли маддәләрин вә дөјүш сурсатларынын истеһсал едилдији сехләр мәһв едилиб.\nСурија Ордусу, Дејр Һафир әтрафындакы 5 кәнди ИШИД-дән тәмизләди!\nMart 26, 2017 - 9:35 PM\nҺәләбин шәргиндәки һүҹумуна давам едән Сурија Ордусу, 5 кәнди ИШИД-дән тәмизләди.\nДәмәшг јахынлығында 150-дән чох террорчу мәһв едилди\nMart 23, 2017 - 10:16 PM\nСурија ордусу Ҹобарда кечирдији әмәлијјат барәдә мәлумат јајды.\nТүркијә вә сионист режимин дәстәкләдији Нүсрә террор ҹәбһәсинин Дәмәшгә һүҹуму дәф едилди – Фото\nMart 21, 2017 - 2:54 PM\nМәлумата ҝөрә, Түркијә, сионист режим, АБШ, Гәрб вә Сәудијјә Әрәбистанын дәстәкләдији Нүсрә террор ҹәбһәси бир мүддәт өнҹә Муамил мәнтәгәсинә һүҹум едәрәк бөлҝәнин шимал һиссәсини әлә кечиртмишдир.\nҺизбуллаһ командири ''Сурија''да Шәһид Олду\nMart 18, 2017 - 8:23 PM\nСуријада Һизбуллаһ командиринин шәһид олдуғу хәбәри ҝәлди.\nРоналдодан ибрәтамиз һәрәкәт\nРоналдо Јенә '' Суријалы Ушагларын '' Јанында / ФОТО\nMart 18, 2017 - 12:11 AM\nРоналдо, даһа әввәл дә етдији ачыкламајла Ливанда бир интиһар һүҹумунда ана вә атасыны итирән вә Инҝилтәрәдә јашајан бир Суријалы ушаға көмәк едәҹәјини билдирмишди.\nСуријада сон дурум...\nГатил Сионист Тәкфириләр јенә һүҹум етди: Онларла өлү вә јаралы\nMart 15, 2017 - 6:45 PM\nСуријанын пајтахты Дәмәшгдә јерләшән әдлијјә бинасына интиһар һүҹуму тәшкил едилди. Дөвләт телевизијасы онларла өлү вә јаралы олдуғуну ифадә едир.\nБәшәр Әсәд: Исраил террорчулары билаваситә дәстәкләјир\nMart 15, 2017 - 6:04 PM\nСурија Дөвләт Башчысы Бәшәр Әсәд, Иранын террорла мүбаризәдә Сурија халгынын јанында олдуғуну вурғулајараг, Сионист Режимин дә террористләрә дәстәк вердијини ифадә етди.\nҺәләбин ҹәнубунда, террор тәшкилатларына силаһ дашыјан Түркијәјә мәхсус јүк машынлары әлә кечирилди.\nMart 12, 2017 - 8:53 PM\nБу әмәлијјатларда Түркијә нөмрә нишаны олан онларла јүк машынларындан 23 мм-лик түфәнҝләр, Ҝариноф силаһлары вә чох сајда РПҜ әлә кечирилди.\nФәрат чајыны кечмәк истәјән ИШИД террористләри пусгуја дүшүрүлдү:50-дән чох өлү\nMart 12, 2017 - 12:24 AM\n50-дән чох ИШИД террористләри Сурија ордусу тәрәфиндән мәһв едилиб.\nҺз.Сәкинәнин мәгбәрәси јахынлығында партлајыш:40 шәһид 120 јаралы / ФОТО\nMart 12, 2017 - 12:19 AM\nБомбалар Имам Һүсејнин (ә) гызы һз. Сәкинәнин мәгбәрәсинин јахынлығында,зијарәтчиләрин автобуслардан ендији мәнтәгәдә бир дәгигә фасиләләлә партладылыб.\nСурија Ордусу сон 5 илдә илк дәфә олараг, Фәратын саһилинә чатыб – Хәритә\nMart 8, 2017 - 10:41 PM\nСурија Ордусу вә дәстәк верән гүввәләр өтән ҝүн Фәратын саһилиндәки Хәфса гәсәбәсини ИШИД террор тәшкилатындан азад едибләр.\nСурија ИШИД вә “Нусра”ны бомбардман етди: Онларла террорчу өлдү вә јараланды\nMart 8, 2017 - 10:14 PM\nСурија ҺҺГ ИШИД вә "Нусра"ны бомбардман етди.\nИШИД Јәрмук дүшәрҝәсиндә Бејтү'л-Макдис үзвүнү ҹасуслуг етдији сәбәбијлә едам етди / Фото\nMart 4, 2017 - 12:53 AM\nБејтү'л-Макдис террор тәшкилаты, Сурија дөвләтинә гаршы дөјүшән силаһлы групларбири кими таныныр.\nСурија Ордусу Палмира-ја ҝирди\nMart 2, 2017 - 3:54 PM\nБу ҝүн сәһәр саатларын Палмира говшағына чатан һәрбчиләр, ИШИД-ә гаршы шиддәтли һүҹуму һәјата кечириб. Индијә гәдәр бир чох бөлҝәни нәзарәт алтына алды.\nЛиван Һизбуллаһынын баш катиби Сурија бөһранынын сијаси һәлл јолуна тәкид етди\nFevral 13, 2017 - 11:25 PM\nСејид Һәсән Нәсруллаһ дејиб: Иран Ислам Республикасы вә Һизбуллаһ Суријада атәшкәсин бәргәрар едилмәси, ган ахытмаларын дурдурулмасы вә бөһранын сијаси јолла һәлл едилмәси үзрә олан истәнилән һәлл јолуну дәстәкләјир.\nИран, Суријанын әрази бүтовлүјү уғрундакы мүбаризәсинә вердији дәстәјини давам етдирәҹәк\nFevral 12, 2017 - 7:02 PM\nИран хариҹи ишләр назиринин мүшавири Һүсејн Шејхүлислам, ҝүндәмдәки мөвзулара даир вердији ачыгламада , Суријаја вердикләри дәстәји давам етдирәҹәкләрини ифадә етди.\nТүркијәнин Дәстәкләдији '' Террористләр '' Әл-Бабдадыр / Фото\nFevral 12, 2017 - 6:20 PM\nИШИД, Әл- Баб шәһәриндәки мөвгејини Әрдоғанын гулдурларына тәслим едир.\nСурија тәјјарәләри ИШИД-ин машын карваныны мәһв етди\nYanvar 25, 2017 - 10:01 PM\nСурија Һәрби Һава Гүввәләри өлкәнин шималындакы Һомс әјаләтиндә ИШИД террор тәшкилатына мәхсус машын карванына зәрбә ендириб.\nСуријалы мүхалифләр Астана мүзакирәләринә һазыр дејил\nYanvar 14, 2017 - 11:49 PM\nӘл-Шәрг әл-Осат гәзети, Суријалы мүхалифләрин өз араларында шиддәтли анлашылмазлыг јашадыгларыны јазды.\nСурија Ордусундан минләрлә әсҝәр, јени әмәлијјат үчүн әл-Баб јахынларына ҝөндәрилди\nYanvar 14, 2017 - 9:55 PM\n2015-ҹи илин сонларында башлајан вә 2016-ҹи илин илк ајларына гәдәр давам едән Шәрги Һәләб һүҹуму, јенидән башлајыр.\nШамын Кефер Суса Бөлҝәсиндә Шиддәтли Патлама/ВИДЕО\nYanvar 13, 2017 - 5:07 PM\nШамын Кефер Сусе бөлҝәсиндә олан губернаторлуг идман клубу јахынларында реаллашан партлајыш нәтиҹәсиндә ән азы 10 Сурија вәтәндашы шәһид олду вә 17 адам да јараланды.\nАмерикан Newsweek: Сурија мүһарибәсинин Әсл галиби Һизбуллаһдыр\nYanvar 11, 2017 - 11:05 PM\nАмерикан Newsweek журналы, Сурија дөјүшүнү анализ едәркән, стратежи шәһәр сајылан Һәлебин мүстәгиллијини ҝери алдығыны вә бу дөјүшү Ливан Һизбуллаһынын бир зәфәри олараг гијмәтләндириб, Һизбуллаһын Ливан вә Суријадакы мөвгејини ҝүҹләндирдији билдирилиб.